text:
Mu gihe hirya no hino mu Rwanda abaturage batishoboye bagenerwa imirimo na VUP ndetse n’abahabwa inkunga y’ingoboka binubira gutinda kwishyurwa, abayobozi b’inzego z’ibanze na LODA baritana bamwana ku batuma iki kibazo kibaho. Vision 2020 Umurenge Program (CUP) ni gahunda yashyizweho mu rwego rwo gufasha abatishoboye kuzamuka. Muri iyi gahunda, abashoboye gukora bo mu cyiciro cya […]
VUP
Gakenke: Abo muri VUP binubira ko bategekwa kuguza SACCO aho kwishyurwa
Abaturage bakora muri VUP batuye mu Murenge wa Muzo, mu Karere ka Gakenke mu Ntara y’Amajyaruguru bavuga ko batishimira ko ubuyobozi butinda kubishyura amafaranga bakoreye ahubwo bukabategeka kuguza muri SACCO ku mafaranga baba bakoreye. Aba baturage ni abari mu cyiciro cya mbere cy’ubudehe bagera kuri 600. Basobanura ko kuva muri Nzeri 2016 batangiye gukora umuhanda […]
Barasaba Leta ubundi bufasha bwihariye
Abakecuru n’abasaza bari mu zabukuru basaba ko bajya bagenerwa indi nkunga yihariye yabafasha kubona ibyo barya, no kwikenura irenga ku yisanzwe itangwa na Leta y’u Rwanda ya VUP. Benshi mu baganiriye n’Izubarirashe.rw bavuze ko ari ba ntaho nikora, ko basigaye ari incike ntawe ubitaho. Uwamariya Julienne, w’imyaka 65, wo mu Murenge wa Rukomo ho mu […]
Bamaze imyaka 3 bishyuza, meya akabasubiza gusa ngo ‘Leta ntiyambura’
Abaturage bo mu murenge wa Mugombwa mu Karere ka Gisagara baravuga ko bamaze imyaka itatu akarere karanze kubishyura imibyizi bakoze mu kubaka imihanda muri gahunda ya VUP. Mu gahinda kenshi, aba baturage bavuga ko kuva ku Muyobozi w’Umurenge, Meya w’Akarere, kugera no kuri Guverineri bazi iki kibazo ariko habuze ugikemura ngo bishyurwe amafaranga yabo bakoreye. […]


c: text/html

text:
Indwara yo kubora kw’amenyo igera ku muntu bitewe n’impamvu zitandukanye, ariko hari n’ibyo umuntu yakora kugira ngo azirinde.
Impamvu nyamukuru ziri ku isonga mu kubora kw’amenyo ziri mu byiciro 3, nk’uko tubikesha ikinyamakuru Le Figaro cyandikirwa mu Bufaransa.
Ibyo bintu ni:
Imyaka umuntu afite : Abana bafite imyaka iri hagati y’ine n’irindwi bakunze kugera mu gihe cyo gukuka amenyo. Ibyo bikaba biterwa n’uko amenyo aba yarameze mbere y’icyo gihe aba atarakomera, bikaba ngombwa ko avamo agasimburwa n’andi. Ayo menyo yivanamo cyangwa agakurwamo na muganga kuko abanza kubora. Ikindi ni uko akenshi amenyo abana bakuka adakunze kubatera ububabare.
Imiterere y’iryinyo: Amenyo akunze kubora ni ibijigo. Ibyo ngo bikaba biterwa n’imiterere yabyo kuko bigira inguni zishobora kwihishamo imyanda iterwa n’ibiryo itavamo mu gihe cyo kurya. Iyo myanda yororora udukoko dutuma bicukuka bikabora, bigatera ububabare.
Indyo umuntu afata: Iyo umuntu akunda kurya cyangwa kunywa ibintu byiganjemo isukari n’amavuta aba ashobora guhura n’ikibazo cyo kubora amenyo, kuko bigera aho bibyara aside ziyaboza.
Isuku nke: Kudasukura amenyo bituma hari imyanda yibika mu menyo, ikayatera kubora ndetse bikazana n’impumuro mbi mu kanwa.
Icyakorwa ngi umuntu arinde amenyo kubora
Gusuzuma indyo ya buri munsi niba itiganjemo isukari cyangwa amavuta kuko biba birimo ubwoko bw’udukoko turi hagati ya 60 na 70 tugira uruhare mu kuboza amenyo.
Indi nama ni uko umuntu aba akwiye koza mu kanwa akoresheje uburoso n’umuti w’amenyo byibura 2 ku munsi, mu gitondo na ninjoro agiye kuryama.
Intandaro yo kubora kw’amenyo n’ibyakorwa mu kuyarinda
Indwara yo kubora kw’amenyo igera ku muntu bitewe n’impamvu zitandukanye, ariko hari n’ibyo umuntu yakora kugira ngo azirinde.

robotstxt: allowed

filter: keep


text:
Nta myaka 20 irashira, Imiryango, Ibigo ndetse n’abantu ku giti cyabo mu Rwanda batangiye ibikorwa bitandukanye byo guhemba abakozi b’Imana bahiga abandi mu kubwiriza cyangwa gukora ibikorwa by’indashyikirwa, chorale ziririmba neza, indirimbo yo guhimbaza Imana yahize izindi, ndetse n’abaririmbyi ku giti cyabo babaye indashyikirwa.
Avuga kuri ibi bihembo, umuvugabutumwa Hakizimana Justin yagize ati "Biriya bihembo ni ibikorwa byo mu Isi, si ibyo mu Ijuru. Abantu bakwiye kuva mu rujijo, Imana niyo izagororera abantu bayikoreye by’ukuri kuko ni nayo ireba mu mutima."
Hakizimana Justin, avuga ko ibi bihembo bidakwiye kugira uwo birangaza, ahubwo bikwiye gutuma abantu bakanguka, bagakorera ibihembo bizatangwa n’Imana.
Ati “Iyo bagiye gutanga biriya bihembo bareba imirimo y’inyuma, rimwe na rimwe batazi n’impamvu umuntu ayikora, kuko bamwe babikora ku bw’icyubahiro cy’Imana abandi bakabikora ku bw’icyubahiro cyabo.”
Yakomeje agira ati “Uzasanga hari abantu benshi bahabwa amashimwe nyamara baravuye mu Ijambo ry’Imana, kandi Yesu yavuze ko tuzaba abigishwa be nyakuri nituguma mu ijambo (Yohana 8:31). Ibyo kandi ni bike twe abantu b’abantu tubasha kubona kuko iby’Imana ibona abantu batabona ni byinshi cyane.”
Akomeza avuga ko ibihembo abakorera Imana babona mu Isi bishobora kubatera akanyabugabo ko kurushaho gukorera Imana, ariko kandi ngo ntibakwiye kuba ari byo bahanga amaso.
Ati “Ibihembo byo mu Ijuru ni ibyo amaso atigeze abona ndetse Bibiliya itubwira ko tuzahabwa ikamba ritangirika, aya makamba(ibihembo) duhabwa mu isi rero yo arangirika.”
Akomeza avuga ko abakozi b’Imana bahabwa ibihembo mu Isi, badakwiye kwirara, ahubwo ngo bagomba kurushaho kuba maso no kwirinda, bategereje ibihembo bitangirika bazahabwa n’Imana ishingiye ku mirimo bakoze bakiri mu Isi.


text:
Ubwo bagaragazaga ibyo bagezeho hagamijwe gukundisha abakiri mu buzima bwo ku mihanda n’ababyuka bicaye kugana imyuga, kuri uyu wa Gatanu, tariki ya 14 Nyakanga 2017, abigishwa na Nsabimana Jean Marie Vianney mu rugo iwe aho yashinze ikigo kigisha imyuga ku buntu batangaje ko bageze ku rwego batatekerezaga.
Kwizera Eric w’imyaka 24 wahawe ubumenyi bwiyongera ku bwo yakuye Iwawa yatangaje ko mu gihe ahamaze yungutse byinshi birimo gukora akabati, ibitanda n’intebe.
Yagize ati “Navuye Iwawa nigishijwe ibyo kubaza, nageze hanze ubuzima burankubita, ndongera nsubira mu biyobyabwenge. Naje kumenya amakuru ko Nsabimana yigishiriza ubuntu ndaza aranyakira. Mu mezi atatu maze hano mfite konti muri Sacco iriho asaga ibihumbi 200, kandi nyakura mu biraka nkora mbikesha uyu mugiraneza wanyigishije, ubu natangiye gutekereza kuzagura ikibanza mu cyaro.”
Nzeyimana Oscar na we wari mu buzima bwo mu muhanda yagize ati “Nararaga ku bikarito, itabi ryaranyishe, kuza kwiga byangaruriye ubuzima kuko uretse kureka ibiyobyabwenge kuko mba ndi mu kazi mpuze, ubu nikodeshereza inzu, mfite matola, naguze intebe byose mbikesha amasomo nahawe.”
Abagore bahoze mu bucuruzi bw’agataro n’abataragiraga icyo bakora uko ari 41 bigishwa kudoda ibikapu, uduseke, gushushanya imitako ku buryo ibihangano byabo bituma bakomeza kwibeshaho.
Nsabimana Jean Marie Vianney wigisha uru rubyiruko n’abahoze bacuruza agataro ni umugabo w’imyaka 43. Amaze igera kuri 15 akora ububaji n’ubugeni mu buryo bwa gihanga.
Abajijwe uko yatangiye igikorwa cyo kwigisha ku buntu urubyiruko n’abagore batari bafite imibereho yatangaje ko na we hari uwigeze kumugirira neza, yumva kumwitura kwiza ari ukwigisha abandi ngo be kuzasabiriza bafite imbaraga.
Yagize ati “Kuko ibi bintu ari impano, hari umuntu wabonaga ibyo nkora akabikunda, najyaga gusaba akazi bakakanyima bakambwira ko nta muntu ukora ibyo atize. Ikintu yakoze yaragendaga akanyishingira kugira ngo bampe akazi. Yabinkoreye nk’imyaka itanu nanjye ndazamuka ntangiza uwanjye mushinga.”
Mu 2009 Nsabimana agize igitekerezo cyo kwitura uwamwigishije, abinyujije mu kwigisha abandi benshi.
Ati “Nababazwaga no kubona urubyiruko rwicaye ku mihanda kandi rufite imbaraga, natangiriye Kicukiro nkodesha nkazana umwe, babiri bityo bityo ngeraho nzanamo n’abagore n’abakobwa. Habaye hato nza hano ku Gisozi kuko ho ntahakodesha ariho ntuye.”
Mu bantu basaga 250 amaze kwigisha abavanye mu ngeso mbi no mu burara, bamwe muri bo bashinze ’atelier’ zabo, abandi ni abanyabugeni.
Yakomeje agira ati “ Iyo mbarebye ni ubwo hari abo mba ntibuka ko nafashije, nshima Imana ko yampaye impano nziza nanjye nkaba nyikoresha mu kugira icyo nkorera igihugu cyanjye mu guhindura ubuzima bw’abandi.”
Uyu mugabo afite inzozi zo kwigisha abantu igihumbi ku mwaka hirya no hino mu gihugu imyuga itandukanye irimo kuboha, gushushanya, ubudozi, ububaji n’ibindi ariko agira imbogamizi z’ibikorwaremezo nk’amashuri n’ibikoresho byo kwifashisha.
Avuga ko yifuza inzego za Leta n’izabikorera bakomeza kumushyigikira uko abona ubuzima bw’abacuruza agataro, abadafite imirimo n’abakiri mu mihanda bayobotse imyuga babasha kubaho neza.


text:
Umwari witwa Vumiliya, ufite ubumuga bw’uruhu, yagize amahirwe yo kwigishwa imyuga binyuze mu mushinga EmployAble w’Urugaga rw’Abafite Ubumuga mu kurwanya SIDA, UPHLS.
Yigishijwe ubudozi ndetse avuga ko uwo mwuga awuzobereyemo, ariko aho yabonye akazi ngo ntibamuhaga agaciro, bakamwiriza ku zuba kandi babizi neza ko bimugiraho ingaruka kubera ubumuga afite.
Ati “Twirirwaga ku zuba kandi nyine kubera imiterere y’uruhu rwanjye byageraga aho simbashe kubona. Nyuma y’ibyumweru bitatu natangiye kwambara ingofero ngo nirinde ariko bakayinkuzamo bambwira ko bitemewe kuyambara mu kazi.”
Umukoresha yamushinze gushushanya imyenda abandi badozi bagombaga kudoda, akajya abikora neza, noneho batangira kumugirira icyizere ariko nabwo akajya ataha ijoro, aho yari afite impungenge ko ashobora guhohoterwa.
Vumiliya yahisemo kureka akazi ubu ababazwa no kuba atishakira ikimutunga. Yifuza ko abakoresha bakwigishwa kwakira abafite ubumuga, cyane ko akenshi hari n’igihe baba barusha abatabufite gukora neza.
Shyirambere Bruno, umuhuzabikorwa w’umushinga EmployAble yavuze ko kwigisha abafite ubumuga imyuga bikirimo imbogamizi nyinshi, kuko hari benshi batanashobora kwiga.
Yatanze urugero rw’igice cya mbere cy’uyu mushinga cyatangiye muri 2014 kikarangira muri 2016, aho mu bana batangiye kwiga harangije ½ gusa.
Yagize ati “Umushinga watangiriye mu mujyi wa Kigali ari igerageza ku mashuri atatu. Twahamagariye abana kuza kwiga tubona abana bagera kuri 455 kandi twari dukeneye 200. Muri abo, 129 nibo bashoboye gufashwa hakurikijwe ubushobozi bwari buhari ariko abasoje amasomo ni 109.
Shyirambere avuga ko kugeza ubu abo banyeshuri badafite akazi uretse 56 gusa.
Ati “ Iyi mibare yerekana ibibazo urubyiruko rufite ubumuga ruhura nabyo bwo kuba babasha kugera ku mashuri y’ubumenyi ngiro ndetse no mu kazi.”
Karangwa Francois Xavier, umuyobozi wa UPHLS, avuga ko hari nk’aho umukoresha yanze guha akazi ufite ubumuga bwo kutavuga yibaza uko azavugana n’abakiliya ariko nyuma birangira ari we ubaye umukozi w’intangarugero.
Ni yo mpamvu urugaga UPHLS rugiye gutangira igice cya kabiri cy’umushinga EmployAble, aho abamaze kwiyandikisha basaga 650 kandi bafite ubushobozi bwo kwakira 300 bo mu turere twa Muhanga, Rulindo, Musanze na Rubavu.
Uru rugaga ruteganya guhugura abakoresha ku gukorana n’abafite ubumuga ndetse no kuzajya baherekeza ufite ubumuga mu kazi ke gashya, bakareba niba ubumuga bwe butamubangamira mu gukoresha ibikoresho by’akazi, bakabimufashamo.
Umushinga EmployAble II uzibanda ku rubyiruko ruri hagati y’imyaka 16 na 30 rwize amashuri abanza cyangwa ay’imyaka icyenda y’ibanze.


text:
Mfuranzima Bruce uzwi nka G Bruce, umuhanzi uzwi mu Rwanda mu njyana ya R&B na Rock, yatangaje ko yagarukanye imbaraga zidasanzwe nyuma y’igihe yari amaze akora bya nyirarureshwa, byatumaga ahera ku ishyiga mu muziki mu gihe abandi barimo barogoga ibicu.
Muri uku kuba azi umuziki rero biri mu bikomeje gushingirwaho muri ino minsi havugwa ko ngo hari igihe aba producer bamukorera indirimbo akumva ntibihura n’umurongo yifuza maze akabakosora, indirimbo akabona kuyishyira hanze.
Mu gushaka kumenya iby’aya makuru, twagiranye ikiganiro kigufi n’uyu musore, maze ahakana ko atajya akosora abamukorera indirimbo, ahubwo ngo bijya bibaho ko bungurana ibitekerezo ku mpande zombi ariko ngo ntabwo ajya abakosora ngo asubiremo indirimbo.
Yagize ati ”Ntabwo njya nkosora aba ’producers’, ahubwo hari igihe habaho kungurana ibitekerezo haba kuri njye cyangwa producer, ariko sinakwihandagaza ngo mvuge ko mbakosora.”
Na ho kubyerekeye kutazamuka mu ntera ngo agaragare nk’icyamamare kandi ashoboye umuziki haba mu kuririmba Live no gukoresha bimwe mu bikoresho bya muzika, G Bruce yihamirije ubwe ko atakoraga cyane ntagaragaze umusaruro bityo bigatuma ahera hasi, ariko kuri ubu ngo yazanye imbaraga n’impinduka.
Ibyizi mpinduka ngo bishingiye ku kuba yamaze kubona itsinda bagiye gukorana ririmo n’aba producer nka Fazzo maze bahuze imbaraga ubundi atangire imishinga izamufasha kuzamura izina rye mu rundi rwego.
Kuri ubu nyuma yo gukorana na Fazzo ku ikubitiro akaba yashyize hanze indirimbo ye yise “Make mbonye”, iyi ndirimbo ikaba kandi iri kuri album ye ya kabiri ari na yo ahugiyemo yise “Kiss me”
Mfuranzima Bruce uzwi nka G Bruce yamenyekanye mu ndirimbo nka Karyamyenda, Igihishwe, Akaruhuko, Ahari, Ndinde, Ndafashwe, nizindi yagiye akorana n’abahanzi bakora style zitandukanye by’umwihariko injyana ya Hip Hop.
Ndacyayisenga Fred


text:
Israel Mbonyi umuhanzi w’indirimbo zihimbaza Imana, aravuga ko yatangajwe no kubona ibyabereye mu gitaramo yakoreye mu mujyi wa Buruseli, mu Bubiligi kuri iki cyumweru kuwa 28 Gicurasi 2016.
Uyu musore wujije imyaka 24, kuwa 20 Gicurasi 2016, avugana n’Ikinyamakuru Izuba Rirashe muri iki gitondo Mbonyi yavuze ko byamutunguye cyane, kubona mu Bubiligi hari abakristo bangana nk’uko yabonye.
Mbonyi avuga ko yatunguwe no kubona abantu bagera ku 1800 buzura icyumba mberabyombi cya Gare du Midi au Clemenceau, abazungu n’abirabura bose bakifatanya nawe.
Ati “ naratunguwe!! Imana yabanye nanjye mu buryo budasanzwe! Umwuka wera yikoreye imirimo n’ibitangaza. Natunguwe no kubona Abakristo buzura umwuka wera, bavuga mu ndimi. Sinabitekerezaga ariko nari nabwiye Imana ngo Mana umurimo ni uwawe, nzakubera igikoresho wowe uzaze wikorere.
Israel byumvikanaga ko akinejejwe n’uko iki gitaramo cyagenze yavuze ko akigera mu gitaramo yahise abyumva ko hari ubusabane budasanzwe baragirana n’Imana. Ati “ nabonye abantu buzura umunezero, bararira abandi barabyina, abandi bararamya kuburyo nabonye ko Uwiteka yabanye nanjye kandi koko pe si njye ni Uwiteka wabikoze.”
Uyu musore usanzwe usengera muri Restoration Church Masoro, Iki giterane nicyo cya mbere akoreye ku mugabane w’u Burayi. N’ubwo indirimbo ze Ziririmbwa mu Kinyarwanda ,Israel yakoresheje no kwerekana amagambo azigize mu Gifaransa kugira ngo abatumva ikinyarwanda bari baje nabo basobanukirwe n’icyo zivuga.
Mbonyi yamenyekanye ataragaruka mu Rwanda.Ubwo yabaga mu Buhinde aho yigaga muri Kaminuza ya Annamalai.
Afite alubumu imwe gusa yise ” Yesu ni Number One” ifite indirimbo 8, zirimo iyitwa “ Amaraso, Ku migezi, Nzi ibyo nibwira kubagirira, Ku musaraba, Sinzavayo, ni izindi.
Uyu musore ukunda gutungura abantu bamubonye bwa mbere kuko baba bagira ngo ni munini,haciye umwaka umwe abwiye Izuba Rirashe ko zimwe mu ndirimbo ze amagambo yayahawe n’Imana bityo ko byamugora kwemeza ko ari ubuhanga bwe ku giti cye bwaba bumufasha gukundwa no kumenyekana cyane.
Muri Gicurasi 2015 nibwo Mbonyi yatanze urugero rw’indirimbo ye “nk’iriya ndirimbo “Amaraso”, Imana yampaye ibitero bibiri icya nyuma nicyo niyongereyeho. Ni nayo mpamvu mvuga ko zakunzwe cyane kuko zose zavuye mu bitangaza by’Imana.”
Israel Mbonyi yavuze ko azava mu Bubiligi agaruka I Kigali kandi ko azanye ishimwe rikomeye kuko Imana yabanye nawe mu rugendo rwe.
Ababyeyi baje mu gitaramo umunezero wabaye mwinshi bituma bifuza kumukoraho bamuhesha umugisha (Ifoto 12Stones)
Abakristo batandukanye kubera kumunezererwa barimo ku mufata amashusho bakoresheje telefoni


text:
Bamwe mu bahungu hari abo usanga batagira impano yo guhirwa no gukundwa n’abakobwa ndetse n’uwo bagerageje gukundana ntibarambane kubera imyitwarire itari myiza bagira imbere y’abakobwa.
Bamwe mu bahungu hari abo usanga batagira impano yo guhirwa no gukundwa n’abakobwa ndetse n’uwo bagerageje gukundana ntibarambane kubera imyitwarire itari myiza bagira imbere y’abakobwa.
Bimwe muri ngiye kukubwira byatuma abakobwa bose bagucikaho kabone nubwo waba hari uwo wari waremeje.
Kumugereranya n’abandi: Umukobwa wese ntakunda umuntu umugereranya n’abandi bakobwa iyo muri kumwe cyangwa mu biganiro mugirana. Aba ashaka ko umwereka ko ari we ukunda gusa kandi abaruta bose.
Igihe hari undi ubonye wenda amuruta mu bwiza, ntukamurangarire muri kumwe cyangwa ngo ugire icyo ubivugaho mukiri kumwe kuko bituma abona ko ufite imitima myinshi.
Uba ugomba kugira ahantu hose mwaba muri kumwe cyangwa mutari kumwe,ejo atazasanga uri mu bantu batarangwa n’ikinyabupfura kuko babyanga kubi,byatuma mushwana.
Kurakazwa n’ubusa: kandi abakobwa bazirana n’umuhungu urakazwa n’ubusa cyangwa uhorana umushiha. Iyo uteye gutyo,umukobwa ahita abona ko no mu rugo umugore uzashaka uzajya uhora umushihura,agahitamo ko mutandukana urukundo rutarakomera.
Kutigirira isuku: iki ni kimwe mu bintu bituma abakobwa batandukana n’inshuti zabo. Aha umuntu yavuga nko kunuka mu kanwa biturutse ku isuku nke cyangwa kugira impumuro mbi y’icyuya kuko udakunda kwiyuhagira.
Kutita ku mukunzi wawe uko bikwiye: ibi bishobora gutuma mutandukana niyo mpamvu uba ukwiye kumukorera buri kintu cyose kigaragaza urukundo kuko burya abakobwa bashimishwa n’abasore babitaho,bakabarata no muri bagenzi babo
Kunywa ugasinda cyane: iyo ukiri umusore ugakunda kunwa ugasinda cyane nabyo ni kimwe mu bintu abakobwa banga kuko iyo ubikora ukiri umusore noneho yibaza niba umugabo icyo uzakora akumva bizaba bikabije,agahitamo ko mwarekana hakiri kare.
Kutagira ibitekerezo by’iterambere n’ ubunebwe: ibi nabyo nta mukobwa ibikunda,ahubwo aba yumva umukunzi we yaba umuntu ukunda umurimo kandi akagira ibitekerezo byubaka kuko bigaragaza ko azavamo umugabo nya mugabo.
Burya rero uzirinde ko umukunzi wawe yakureka ari wowe biturutseho kuko birababaza cyane. ugomba kugerageza gokora ibisabwa kuburyo urukundo rwanyu rugenda neza
Alphonsine
Ibitekerezo
Guhora hafi umukundwa bimwereka ko ntawundi wiyumvamo atariwe bityo akarushaho kukwiyumvamo Kanda hano umusubize


text:
IFOTO:Internet
Ni kenshi twumvise inkuru za ba pasiteri zitandukanye, ariko iyi yo ni urwenya kuko uwo mu Pasiteri atazwi.
Dore uko iyo nkuru ya pasiteri yifashe, Pasiteri yabwirije mu rusengero abantu benshi barafashwa abandi bajya mu mwuka ageze aho ati : Ikintu nemeza ntashidikanya, ni uko imyaka myiza y’ubuzima bwanjye ari iyo namaze ndi mu maboko y’umugore utari uwanjye !.
Abakirisitu bari aho bose barumirwa bagwa mu kantu batangira kurebana, no gutokesha satani mu mitima yabo.
Nuko hashize akanya yongeraho ngo uwo mugore mvuga ni mama wambyaye ! amashyi ngo kaci kaci, haleruya, ziba nyinshi karahava.
Umugabo umwe wari uri muri iryo teraniro, atashye nawe ashaka kuvuga nk’ibyo pasiteri yavuze, yegera umugore we, wari ugiye gusonga ubugari mu gikoni aratangira.
Akivuga ko imyaka myiza y’ubuzima bwe ari iyo yamaze mu maboko y’umugore utari uwe, umugore yahise amusukaho ya mazi yari agiye gusongamo ubugari, umugabo yakangukiye kwa muganga barimo kumuvura ubushye kubera urwiganwa.


text:
Muhanga: Biyemeje ko buri mwaka bazajya bahemba umukozi uhiga abandi ku murimo
Kuri uyu wa 1 Gicurasi 2012, umunsi isi yose izirikana umunsi w’abakozi, abakozi b’akarere ka Muhanga bo biyemeje kujya bahemba umwe muri bo wabaye indashyirwa mu kazi mu gihe runaka kugirango byongere umurava n’isheme ry’umukozi.
Umwe muri abo bakozi witwa Eric Bizimana, ari nawe watanze iki gitekerezo, yavuze ko iki cyifuzo cyo guhemba uwitwaye neza kurusha abandi mu kazi, cyubahirijwe ngo byafasha buri mukozi gukorana umurava ndetse no guharanira kuba atari we wasigaye inyuma.
Bizimana ati: “Umukozi byagaragaye ko akora cyane mu karere cyangwa mu kigo runaka kurusha abandi ndetse akaba yarazanye n’udushya tutakwibagirana, yajya ahembwa agashimirwa ndetse byaba na ngombwa akandikwa mu gitabo kuburyo ku munsi w’abakozi ajya agaragazwa nk’indashyikirwaâ€.
Aha umuyobozi w’aka karere wungirije ushinzwe inama, ubukungu n’amajyambere yavuze ko byaba byiza nibura uyu mukozi witwaye neza ku kazi kurusha abandi yajya agararagazwa buri cyumweru amazina ye agashyirwa ahagaragara.
Akomeza avuga ko bitajya bigarukira ku cyumweru gusa ko ahubwo ibi byajya bifasha kureba uwitwaye neza igihe kinini kugirango abe ariwe uhembwa ku munsi w’abakozi.
Claude Sebashi ushinzwe abakozi mu karere avuga ko ibi bihembo byaba bitandukanye cyane n’imihigo basanzwe bahiga.
Iyi gahunga bakaba biyemeje ko bagiye kukigaho neza maze bakazagitangira vuba.


text:
KUGERAKURE SIKOGUPFA
.
EPISODE
20
PRE-FINAL
Duheruka: umugore ati kandebe niba nkizifite narinarazishyize mukabati ngo tuzajye tubabaza amakuru ya wamwana umusaza yahise abwira umucyecuru ati ndumva ibitotsi bijereka njye kuryama ndebeko nsinzira………
.
.
ndebeko nsinzira umusaza yahise ajyamuburiri kuryama bwasaga nkahobucyeye umucyecuru nawe ajyagushaka zampapuro zo kwamuganga umusaza yabaye acyirambika tayari ibitotsi bihita bimufata umusaza atangira kurota sasa atangira kurota ibyacyera arikumwe numugorerwe ndetse nabana babiri yarafite acyiba murwanda umusaza abona arikumwe nutwanatwe tubiri twuduhungu ndetse numugorewe ubwo babaga muri congo ariko nkwibutseko arabanyarwanda ariko icyogihe babaga congo
umusaza arota ukuntu abana be bagarutse murwanda nawe ukuntu yahise yerecyeza mumahanga akaburana nabana be ndetse
akanabashaka akababura umusaza yabonye ukuntu abana bavaga kwishuri bakaza bamuhobera ndetse na mama we umusaza uko abona ibyo byose atangira kurira cyane munzozi ati bana banjye turatandukanye gusa muzabane neza Imana izabarinde muzakundane muzubahane kdi ndizerako Imana igihe izabishacyira tuzongera tukabonana ubwo umusaza yahise yicura yicuye asanga umugorewe amuri iruhande umugore ahita amubaza ati ubayicyi mugabomwiza kombona urimo kurira umugabo nawe ati ntacyo atangira kwihanagura umugore aramubwira ati ushaka wabwira umugabo aramubwira ati urabizi umugore:
ati ibicyi kutarimo kunsobanurira
umugabo: ati kujya murwanda tubisubike dushake ahandi tujya hatarimuri africa
umugore: ati kubericyi kdi narimaze kubona zanomero umugabo: ati uribuka tujyakuburana nabana bacu ukobyajyenze
umugore: ati twaritwagiye gutembera muri congo
umugabo: ati nonese urashakako ibyatubayeho byongerakutubaho reka kujya muri africa tubireke hatotutazahaburira ubuzima cyangwa abandi bana
umugore: ahita amusubiza ati hoya narose twagiye murwanda kdi urwanda rutandukanye nibindi bihugu hari amahoro umutekano ntacyatubuza kujyayo
umugabo ati ubwubishaka ntakibazo ahubwompereza za nomero mpamagare kwamuganga mbabaze niba nzabona kakana nahaye amaraso ahita azimuha
umusaza yahise ahamagara ati hallo nimubitaro Kigali abandi bati yego ahita ababwira ati numusaza wiberamubwongereza nigezeguha akana kabaho amaraso none nshaka
kuza kukareba mubwire nakabona baramubwira ati wakabona twakabwira ukazakabona umusaza ati kucyumweru nzaza mumubwire konzaza nshaka kuganira nawe
.
.
Poul na peter barimo kuganira na babasaza aribo papa anitha na papa teta peter arababaza ati murimo kubona ububuzima koko tuzabuvamo ryari poul ahita yungamo arababwira ati nanjye nafashe icyemezo ntago ejo buzira nkiri ahangaha ngomba gusubira ahonabaga byanga byakunda ndabizi neza cyane ubu jack amajije kutwibagirwa peter nawe yungamo ati nanjye nuko bimeze ngomba gusubira Imuhira nubwo ntanzu tucyigira ariko ngomba kujya kureba mutesi niba acyiriho gusa nsanze yarapfuye cyangwa yarashatse undimugabo ahari nahita niyahura akokanya papa mutesi aramusubiza ati ntago kwiyahura ariwomuti wibibazo ahubwo wakongera ukarema ubuzima bundi bushya ugakundana nabandi kuko abakobwa nibenshi cyane kdi beza poul ati ibyo peter avuze
ndamushyigikiye nanjye nsanze teta wanjye atacyiriho nahita niyahura abasaza baganiriza ba poul ati ntago kwiyahura ariwomuti wibibazo ahubwo icyambere nukwiyacyira ubusetwe twataye abana bacu nabagore bacu twiyanze avuze ukonguko peter yumva aratsinzwe abura icyindi cyintu avuga arababwira ati ahongahoho muransinze ndemeye ntago nziyahura abasaza babwira ba peter na poul ati muramenye nimugenda mutazabwira ba jack ahoduherereye mwendabona mwanze ubuzima bwanyu peter arababwira ati nimuhumure ntago tuzabivuga nibadufata ubwo uwoniwomwaku wacu ubwo bahise bafungura radio kugirango biyumvire amakuru bagiye kumva bumva mumakuru batanze itangazo ati announcement ibitaro bya kigali biramenyesha uwitwa poul ufite murumuna we bita peter ko acyenewe kdi akabagomba kuhagera bitarenze iminsi 2 poul yumvise iryotangazo ashya ubwoba ati none nahurirayo na jack agahita anyivugana nabigira gute amakuru arangiye bumva risubiyeho ati kdi azabonana nuwamuhaye amaraso mugihe yararwaye
abasaza bahita babwira poul ati niba udapfuye uracyize gusa uzatwibuke natwe abacyene poul ati none bababashaka kunyica abasaza ati umenyeko aribitaro byareta ntago bakugirira nabi ahubwo njye uzanyiyibucyire poul ati ntacyibazo
.
.
Kurundi ruhande Jack nabakozibe nabo bumvise iryotangazo jack ahita ababwira ati murabyumvako poul ibitaro bimushaka cyane ndoba ati tugomba gukora iyobwabaga tukamugeraho bataritaba ibitaro kuko nyuma yokwitaba ibitaro ntago twazongera kubabona bashobora noguhita bajyana nuriyamuntu ubashaka iburayi avuze ukonguko Iranzi ati uziko aribyo ubwo ndoba yahise yongera arababwira atimureke tubanze tubazane mbere yokugirango tugire ikindi cyintutwongera gukora Jack ahita abaza kazungu ati wowe ko ntacyo ubivugaho kazungu wabonagako ababaye cyane ntanubwo yigeze amusubiza boss ahita amutwika urushyi rwiza rwamatama ati
wakagoryiwe ndakubaza wowe ukanyihorera Kazungu noneho yahise arakara cyane boss aramubaza ati nonese wabayicyi kazungu ahita amubeshya ati mama ararwaye cyane bamajije kumpamagara bagirango babwirango njyekumusura mubitaro kuko yenda gupfa kazungu kumutima atiwampaye agahushyase nkajya gutorocyesha poul na peter ko akabo kashobotse Jack yahise amubwira ati uwomubyeyi wawe uhora umbwira ntamenye nimubyeyicyi ubuntahantu nahamwe wemerewe kujya tutarafata ba poul ndetse naba papa mutesi avuze ukonguko kazungu yitsa umutima ati nakoze byinshi ariko ibingibi byo birananiye
twigarucyire kuri poul na peter ndetse nababasaza barimo kuganira nijoro bamajije kurya barimo kumenamo nagacupa poul arimo kubabwira ati mugitondo ndaza kwerecyera njye na peter poul ahita abaza papa mutesi ati
muze uzantiza yapantaro yawe ariyonzajyenda nambaye umusaza ntago yigeze arya iminywa yahise abwira poul ati hhhhhh urabona cyiriya gipantaro wacyambara ukajya munzira ukagenda ntukansetse ariko bacyirimo kuganira ukonguko bagiye kumva bumva imbere yakazu kibyatsi babagamo haparitse amamodoka mumwanya muto babona babatunze imbunda ati ibeshye urengahompite nkumena urabyumva nawe poul peter papa teta papa mutesi bahise bamanika amaboko hejuru ati mudukore icyomushaka banyakubahwa icyabaye bahise babakubita ipingu bose babicaza muri Boutu yimodoka babajyana batazi ahobajya
poul peter ndetse na babasaza barikumwe bagiye kubona basanga bicaye mucyumba cyimanitsemo abantu bapfuye icyumba cyirimo ibyuma byinshi ibyobsnyongeramo abantu imbunda’ imihoro nibindi icyocyumba cyanukagamo urusenda poul na peter nabobarikumwe barabwirana ati aheza mwijuru ntago jack yatubabarira icyimbabaje nuko ngiye ntabonye umwongereza wanshakaga
.
.
Tugaruke ahangaha umusaza numucyecuru ndetse nabana babo bibera mubwongereza Barimo kuza murwanda baganira umusaza abwira umucyecuru nabana ati mukanya turaba dufashe icyirere twerekeza muri africa umucyecuru ati mbega ukuntu biraza kunshimisha kubona njyeze murwanda nyuma yimyaka irenga mirongo tuhavuye abana babwira papa wabo ati papa uzadutembereza muri parike twirebere inyamanswa uzukuntu tuzikunda papa wabo nawe arabasubiza ati tuhafite amezi abiri yose icyimbabaje nuko nincuti narimfite murwanda ntacyizibuka
tugaruke mubitaro bashakashatse poul na peter batanga amatangazo ahantu hose ariko barababura abaganga batangiye guhangayika ati noneho uyumugabo tuzamusobanurira icyiko aragenda asebya igihugu ngo abantu tuvura ntago tubitaho barahita banavugako ashobora kuba yarapfuye tukabeshyako yacyize abaganga bose barashaka shatse ariko babura umuntu umugabo nawe arakomeza ariyizira murwanda
mugihe gito baba bageze Ikanombe kucyibuga cyindege bagezeyo abana batangira kuvuga ati uziko burya murwanda ariheza cyane umusaza ati murabivuga ntacyomurabona murwanda niheza cyane ubwo baraje barangije bahamagara kubitaro barababwira ati mubwire wamusore adusange comvetion ariho adusanga nahagera ahamagare izi number arizo tuvuganiraho abana bahita babwira ababyeyi babo ati mama mfite amatsiko yokureba uwomuntu papa yahaye amaraso uko ameze umuntu wabonye amaraso kumunota wanyuma akabaho papa wabo arababwira ati ibitaro bibwiyeko ataraboneka neza ariko banyijejeko muminsi ingahe ndabambonanye nawe abana babwira papa wabo ati papa siwambwiyeko wabaye murwanda
papa wabo ati narahavucyiye abana ati tugende utwereke ahomwabaga…..
…….
.
.
UBUSE POUL PETER NA BAPAPA TETA BAGIYE KUBICA
UBUSE UYUMUSAZA ARABONA POUL YAJE ASHAKA


text:
Aganira na Inyarwanda Gabiro The Guitar yabwiye umunyamakuru ko yamaze kwiyandikisha ndetse n’amasomo ayageze kure, ati ‘Nariyandikishije, amasomo nyageze kure mu mpera z’uyu mwaka wa 2017 nibwo nzabatizwa mu mazi menshi mu itorero rya Zion Temple.” Gabiro The Guitar yabwiye Inyarwanda.com ko ibyo kubatizwa muri Zion babyakiriye neza nk’umuhanzi bakamubwira ko hari n'abandi benshi babatirijwe aha ngaha. Ibi byamuteye imbaraga.
Gabiro The Guitar ubwo yabatizwaga bwa mbere
Gabiro The Guitar yari yarabatijwe akiri umwana muri Kiliziya gatorika icyakora ku bwe ngo ubu agiye kubatizwa mu mazi menshi. Uyu uri kwigira umubatizo yamaze no gushyira hanze indirimbo ye nshya yise ‘Do re mi fa sol’ indirimbo Gabiro yakorewe na Producer Papito muri Narrow Road.


text:
ISOMO RYA MBERE
Igitabo cy’Intangiriro (Intg 46, 1-7.28-30)
Muri iyo minsi, 1Israheli ashyira nzira, ajyana ibyo yari atunze byose. Ageze i Berisheba, atura ibitambo Imana ya se Izaki. 2Nuko Imana ibwira Israheli imubonekeye nijoro mu nzozi iti «Yakobo, Yakobo.» Na we arasubiza ati « Ndi hano. » 3Iramubwira iti « Ndi Imana, Imana ya so. Witinya kujya mu Misiri, kuko nzahakugirira umuryango ukomeye. 4Nzamanukana nawe mu Misiri ; byongeye kandi, ni jye uzakuzamurayo. Kandi Yozefu ni we uzahumbya amaso yawe. »
5Yakobo ava i Berisheba. Nuko abahungu ba Israheli bashyira se, abana babo n’abagore babo, ku magare Farawo yari yohereje ngo abazane. 6Bajyana imikumbi yabo n’ibyo bari barungukiye mu gihugu cya Kanahani byose. Nuko Yakobo agenda yerekeza mu Misiri, hamwe n’urubyaro rwe rwose. 7Abahungu be n’abakobwa be, n’abana babo bose, mbese urubyaro rwe rwose, abajyana mu Misiri. 28Yakobo atuma Yuda kuri Yozefu ngo bahurire muri Gosheni. Nuko bagera mu gihugu cya Gosheni. 29Yozefu ateguza igare rye, maze ajya gusanganira se Israheli muri Gosheni. Akimubona aherako amugwa mu nda, ararira, bishyira kera amuhobera. 30Israheli abwira Yozefu ati « Noneho n’aho napfa nta cyo bitwaye, ubwo maze kukubona ukaba ukiriho. »
ZABURI (Zab 37 (36), 3-4, 18-19, 27-28, 39-40ac)
Inyik/ Agakiza nk’intungane gaturuka kuri Uhoraho
Iringire Uhoraho kandi ugenze neza,
kugira ngo ugume mu gihugu kandi uhagirire amahoro.
Nezezwa n’Uhoraho,
na we azaguha icyo umutima wawe wifuza.
Uhoraho ateganya iminsi y’ab’indakemwa,
n’umugabane wabo uzahoraho ubuziraherezo.
Ntibazakorwa n’ikimwaro igihe cy’amage,
n’igihe cy’inzara bazarya bahage.
Irinde ikibi maze ukore icyiza,
ni bwo uzagira aho utura ubuziraherezo ;
kuko Uhoraho akunda ibitunganye,
kandi ntatererane abayoboke be.
Agakiza k’intungane gaturuka kuri Uhoraho,
ni we buhungiro bwazo igihe cy’amakuba.
Uhoraho arabafasha, akabarokora,
kuko ari we bahungiyeho.
IBANGONDIRIMBO RIBANZIRIZA IVANJILI (Yh 16, 13)
Alleluya Alleluya.
Nyagasani, duhe Roho nyir’ukuri, maze atuyobore mu kuri kose.
Alleluya.
IVANJILI
+ Matayo (Mt 10, l6-23)
Muri icyo gihe, Yezu yabwiye Intumwa cumi n’ebyiri ati 16«Dore mbohereje nk’intama mu birura ; murabe rero inyaryenge nk’inzoka, mube n’intaryarya nk’inuma. 17Muritondere abantu kuko bazabagabiza inkiko zabo, kandi bakabakubitira mu masengero yabo. 18Bazabajyana imbere y’abatware n’abami ari jye muzira, kugira ngo mumbere abagabo mu maso yabo n’imbere y’abanyamahanga. 19Igihe rero bazabagabiza inkiko, ntimuzakurwe umutima n’ibyo muzavuga n’uburyo muzabivuga; icyo muzavuga muzakibona icyo gihe, 20kuko atari mwe muzavuga, ahubwo ni Roho wa So uzabavugiramo. 21Umuvandimwe azatanga uwo bava inda imwe ngo bamwice, umubyeyi n’umwana we bibe uko; bazahinduka abababyaye, babicishe. 22Muzangwa na bose muzira izina ryanjye, ariko uzakomera kugeza ku ndunduro, uwo ni we uzarokoka. 23Nibabahiga mu mugi uyu n’uyu, muhungire mu wundi. Ndababwira ukuri : Ntimuzarinda guhetura imigi yose ya Israheli, Umwana w’umuntu ataraza. »


text:
Umuraperi Danny Nanone,ni umwe mu bagize uruhare rwo kuzamura hip hop nyarwanda by’umwihariko we akaba afite akarusho kuri bagenzi be kuko ajya anatumirwa akarapa mu makwe atandukanye.
Umuraperi Danny Nanone,ni umwe mu bagize uruhare rwo kuzamura hip hop nyarwanda by’umwihariko we akaba afite akarusho kuri bagenzi be kuko ajya anatumirwa akarapa mu makwe atandukanye.
Uyu musore rero,nyuma yo kuva mu irushanwa rya PGGSS7,yaje gusa n’ucecetse maze abantu baramubura bibaza ibyo akomeje guhugiramo.
Dany nanone abamukurikira cyane nko kuri Instagram babonaho post yo muri Mutarama uyu mwaka, bivuze ko agiye kumara hafi amezi 10 nta kintu gishya ashyiraho, yewe aba followers(abamukurikira) be bari hasi ugereranije n’izina uyu muhanzi afite.
Uyu muraperi wamenyekanye mu ndirimbo zitandukanye yabajijwe impamvu adakunze gukoresha Instagram cyangwa izindi mbuga nkoranyambaga maze avuga ko adakunda imbuga nkoranyambaga.
Yagize at “Sha sinzi ,sinkunda social network rwose kuko uretse na Instagram abantu wenda babona, n’abafite numero yanjye cyangwa abantu banjye ba hafi barabizi ko na WhatsApp ntayikunda ni ukuvuga ngo ubundi sinzi icyo mpfa na social networks.”
Dany Nanone yakomeje agira ati “ Ndabizi ko social networks ari nziza ku bahanzi kuko bibafasha kumenyekanisha imishinga yabo ariko sinzi impamvu ntabikunda kandi atari uko mbuze telefone nziza gusa njye sinjya numva nshidukiye imbuga nkoranyambaga.”
Yakomeje agira ati “Ahubwo bariya ba followers mfite kuri instagram yanjye barankunda kuko ntakunze kuyikoresha numvaga nzasigara nta n’umwe icyakora bariya ni bo banjye”
Danny Nanone yaje ku mwanya wa 9 muri Guma Guma,uyu mwanya ntiwamushimishije kuko ngo atari awukwiye,nyamara ashimangira ko nubwo atakiboneka ahugiye mu mishinga y’umuziki abakunzi be akaba azabapfundurira agaseke mu minsi iri imbere.
Ibitekerezo
Byose turabizi nukajyeho ngo ubeshye abantu hunga utaribagirana wariribye apafaranga arik wayashats muburyo butaribwo Kanda hano umusubize
Danny turamutegereje. Kanda hano umusubize
Nibyo kabisa Boreen buriya amaze kumutesha umutwe kuko utazize inarabyaye azira inarashatse Kanda hano umusubize
Afit'umudamu? Kanda hano umusubize
Hahhhhhhhhh, nuko ye!!! injiji ukaba uraturagiye rero reka sinakubwira? Yewega Dummy!!! Cyangwa bakubeshyeko urushako ari ikintu, burya naho washaka umunyangeso kabuhariwe hari ubwo wanamwitaza ukamuhunga kumpamvu igaragarira n'amategeko ariko iyo ari uwo ibigeso byarenze bigafata no mumutwe agahinduka umurwayi wabyo, wapi n'indera barakwihakana bati jyana umuzigo. Kubona urw'abagabo byahozeho ntaho bitaba Boreen we si icyorezo ni igitangaza. Pole kuko hari iyakurikiye akaryoshye munsi y'ibuye ihasiga inda y'akabati Kanda hano umusubize


text:
Nkana ya Rumanzi wabaye imvano y’uwo mugani, iwabo kavukire hari mu ishyamba rya Cyingogo cya Kageyo. Se Rumanzi yari umuhigi, akagira imbwa z’intozo cyane. Uwo mwana Nkana abyiruka akunda guhiga nka se, akica ibirura, inzibyi, imondo n’izindi nyamaswa, impu akazitura abatware bakamuha inka.
Rumanzi amaze gusaza, Nkana azungura se, aba umutware w’umuryango we, ariko muri ubwo butware bwe ntiyareka umuhango w’iwabo wo guhiga, arawukomeza. Ubwo hari ku ngoma ya Kigeli Nyamuheshera.
Rimwe rero Nyamuheshera ajya mu Cyingogo gutanga ibibanza. Abo muri icyo gihugu, baza kumubyukurukiriza, haza inka z’imbyeyi nyinshi cyane zirimo iz’uwo muhigi Nkana. Nyamuheshera abonye inka za Nkana arazishima cyane, bituma abaririza nyirazo.
Abanyacyingogo bati ”Ni iza Nkana.“ Nyamuheshera ahamagaza Nkana, araza ati ”Nyagasani nditabye !” Nyamuheshera ati ”Ni wowe nde?” Undi ati ”Ni njye Nkana.“ Nyamuheshera ati ”Kuva ubu nkugize umutahira w’inka zanjye zose nzashyira mu Cyingogo,kuko nabonye uzi gufata inka neza !”
Nkana abyumvise arumirwa ati ”Uyu murimo w’ubutahira nzawushobora nte?” Ubwo yabivugishwaga nuko yakundaga guhiga, akabona ko atazabifatanya byombi. Niko kubwira Nyamuheshera ati ”Nyagasani iby’ubutahira sinabishobora, sinavukiye mu by ‘ubushumba, ahubwo nabyirutse ndi umuhigi mbikurikije Data.”
Nyamuheshera yumvise ko Nkana ari umuhigi, arishima kuko nawe ngo yakundaga guhiga. Abwira Nkana ati ”Uzabifatanye byombi nzaguha n’imbwa zanjye ujye uzihigisha“. Nkana aremera, bamugira umutahira n’umuhigi abifatanya byombi.
Amaze kubyemera abwira abashumba ati “Muramenye, inka z’i Bwami ntizihonorwa (guhanagura amase ataruma ), ntizikurirwa amata akomeza kuba ay’abashumba ) nk’iza rubanda.“
Ubwo yangaga iby’ubutahira. Nuko Nkana yita ku buhigi bwe, ubushumba arabwirengagiza. Arahiga, atura impu z’ibirura, imondo n’inzibyi. Nyamuheshera aramushima, amugabira inka z’ibiti, azivanga n’izo kwa se.
Bukeye Nyamuheshera amutumaho ngo azamuzanire inka z’ubushumba arebe uko zimeze. Nkana ararika abashumba ngo bazane inka zo kumurikwa. Abashumba barimura, bazishorerana amase yazunuye ibibero, kuko zitahanagurwaga, zigeze imbere ya Nyamuheshera arumirwa biramurakaza cyane. Abaza Nkana ati ”Izi nka zanjye wazigize ute!?” Nkana ati ”Nyagasani n’ubundi nakubwiye ko iby’ubushumba ntabizi, ibyo nakubwiye nzi ni iby’ubuhigi, kandi ubona n’impu njya nkuzanira.“
Nyamuheshera akomeje kurakara, abari aho bose b’inshuti za Rumanzi se wa Nkana, bavugira icyarimwe bati ”Nyagasani uyu mwana ararengana koko ntazi iby’ubushumba, inka wabonye ari nziza, wazibonye zigifite umubiri se yazisiganye, kuko yari amaze iminsi mike apfuye”, bungamo bati “Ndetse zimwe zarashize zizize umukeno.Byongeye n’izasigaye ziri hanyuma y’ibibi”.
Bityo Nyamuheshera ashira uburakari. Ubwo Nkana yari yazanye n’izindi mpu arazitanga. Abari aho bavuga buke bati “Uyu mwana yigiriye inama, yirengagije ubushumba kandi abuzi, ariko koko bitewe nuko ubutahira buruhije.” Nuko Nkana atsinda ubutahira atyo yikomereza ubuhigi bwe.
Nguko uko imvugo y’umugani “Arigiza Nkana” yabaye akarande mu Rwanda, baba bategetse umuntu gukora ikintu kandi bazi ko akizi,akavuga ko atakizi, bati: ”Arigiza Nkana“. Ubwo baba bavuga ko abyangiriye kandi abizi nka Nkana ya Rumanzi. Kwigiza Nkana=Kwangira icyo uzi k’ubushaka, Kwirengagiza.
Inkuru dukesha Gakondo.com


text:
Abakristu, hari igihe baba bafite umubano utari mwiza n’Imana, icyubahiro n’igitinyiro cyayo kibavaho. Ibi bishobora gutuma Umwanzi abigabiza ku buryo bworoshye. Pastor Vincent de Paul Nsengimana (Pastor Viva), akangurira buri mukristu kubaha Imana, igitinyiro cyayo kikamugarukira.
“Abarokore turamutse turi ku rugero rwo kubaha Imana nk’uko ibishaka, nta murozi watinyuka kuturoga. Nta murozi wagutinyuka kuko akikureba gusa, we ubwoba bwabanza bukamwica.”
Akomeza kandi atanga urugero rwa Balamu washakaga kuvumisha Abisiraheli bwo bavaga mu Misiri, akoresheje Baraki .
Baraki yagiye kubavuma aravuga ati: “Ni nde ubasha kubara umukungugu w’ubwoko bwa Yakobo? Cyangwa ni nde ubasha kubara igice cya kane cy’Abisiraheli? Icyampa nkipfira nk’uko abakiranutsi bapfa, iherezo ryanjye rikaba nk’iryabo.” Kubara 23:10.
Ashingiye kuri iri Jambo, Pastor Viva avuga ko abakristu baramutse bubashye Imana neza, ntawabasha kubagirira nabi.
“Niyo umuntu yagerageza kukurwanya, uko byagenda kose, iyo wubaha Imana ugakurikiza amategeko n’amateka yayo, ushaka kukugirira nabi, akugirira ubwoba ntakintu yari yakora.”
Impanuro aha abakristu, ni ukubaha Imana; bakita cyane kumubano bagirana na yo.


text:
28 UGUSHYINGO 2014
MEGIZIKE
Abategetsi bo muri Megizike bashimiye Abahamya igikorwa bakoze cyo gusukura sitade
UMUGI WA MEXICO—Ku itariki ya 7 Kamena 2014, Abahamya basaga 250 bitangiye gusukura sitade ya Baldomero “Melo” Almada, mu rwego rwo kwitegura ibirori byari biteganyijwe kuhabera. Ibyo byatumye abategetsi babashimira cyane.
Antonio Cota Márquez, ushinzwe siporo mu mugi wa Huatabampo, muri Megizike, yamaze amezi menshi ashakisha abantu bitangira gusukura iyo sitade, mu rwego rwo kwitegura umuhango wo gutaha ahari kujya habera isiganwa ry’amaguru, wari kuba ku itariki ya 7 Nyakanga 2014. Abahamya ba Yehova bahise bemera ibyo uwo muyobozi yasabye, maze bafasha uwo muyobozi n’abashinzwe isuku muri iyo sitade gukora imirimo yari ikenewe yose, harimo gukura imyanda muri iyo sitade, gusiga amarangi pano za basiketi no gutunganya ibibuga.
Cota yiyemeje gushaka Abahamya kuko yari asanzwe azi ukuntu bita ku gice cy’iyo sitade bajya bagiriramo gahunda yo kwigisha Bibiliya ku buntu mu rurimi rw’icyesipanyoli n’ikimayo. Uwo muyobozi amaze kwitegereza ukuntu Abahamya basukuye aho hantu kandi bakahasana, bamusabye kugira icyo abivugaho maze agira ati “tunejezwa no kubona abantu bita ku bandi kandi bagatanga igihe cyabo kugira ngo basukure aha hantu hacu.” Nyuma yaho yaravuze ati “mu izina ry’umuyobozi w’umugi, Ramón Díaz Nieblas, rwose tubashimiye umurimo mwakoze uyu munsi. Tuzakomeza korohereza umuryango wanyu igihe cyose uzifuza gukoresha aha hantu. Tubashimiye ukuntu mwita ku bintu kandi mugakorana neza n’abandi.”
Ushinzwe amakuru:
Ku rwego mpuzamahanga: J. R. Brown, wo mu rwego rushinzwe amakuru, tel. +1 718 560 5000
Muri Megizike: Gamaliel Camarillo, tel. + 52 555 133 3000


text:
Izina ry’Imana mu rurimi rw’igiswayire
Ururimi rw’“igiswayire” rwibutsa abantu benshi Afurika n’inyamaswa zaho ziba zigenda mu mikenke ya Serengeti. Icyakora, hari ibindi bintu dushobora kwibukira ku rurimi rw’igiswayire n’abaruvuga.
IGISWAYIRE ni ururimi ruvugwa n’abantu bagera kuri miriyoni ijana bo mu bihugu birenga 12 byo muri Afurika yo hagati n’iy’iburasirazuba. * Mu bihugu bimwe na bimwe, urugero nka Kenya, Tanzaniya na Uganda, ni ururimi rw’igihugu cyangwa rukoreshwa mu butegetsi. Mu bihugu bikikije ibyo, ni ururimi ruhuriweho n’abantu benshi, kuko rufasha abantu bo mu turere dutandukanye guhahirana no gushyikirana mu buryo bworoshye.
Igiswayire cyagize uruhare rukomeye mu guhuza abaturage bo muri Afurika y’Iburasirazuba. Urugero, muri Tanzaniya honyine hari indimi nibura 114 zivugwa n’amoko atandukanye. Tekereza ukoze urugendo rw’ibirometero biri hagati ya 40 na 80 uvuye iwanyu, maze ukagera mu gace bavuga ururimi ruhabanye n’urwawe! Hari n’aho usanga ururimi runaka rukoreshwa n’imidugudu mito ituwe n’abantu bake. Washyikirana na bo ute? Nta washidikanya ko iyo abantu bafite ururimi bahuriraho bibagirira akamaro cyane.
Amateka y’igiswayire
Abantu bemeza ko igiswayire cyatangiye gukoreshwa guhera nibura mu kinyejana cya cumi. Icyakora, cyatangiye kwandikwa mu kinyejana cya 16. Abiga kuvuga igiswayire bahita babona ko gifite amagambo atari make ajya gusa n’ay’icyarabu. Koko rero, nibura 20 ku ijana by’amagambo akoreshwa mu giswayire akomoka mu cyarabu, mu gihe andi hafi ya yose akomoka mu ndimi zo muri Afurika. Ntibitangaje rero kuba igiswayire cyaramaze imyaka ibarirwa mu magana cyandikwa mu nyuguti z’icyarabu.
Muri iki gihe, igiswayire cyandikwa mu nyuguti z’ikiromani. Byagenze bite kugira ngo bahindure inyuguti bacyandikagamo? Kugira ngo tubone igisubizo, reka duse n’abasubira mu myaka ya 1850, igihe abamisiyonari ba mbere bari baturutse mu Burayi bageraga muri Afurika y’Iburasirazuba, kugira ngo bageze ubutumwa bwo muri Bibiliya ku baturage baho.
Ijambo ry’Imana rigera muri Afurika y’Iburasirazuba
Mu mwaka wa 1499, igihe Vasco de Gama yakoraga urugendo ruzwi cyane mu majyepfo y’Afurika, abamisiyonari bo muri Porutugali batangije idini Gatolika muri Afurika y’Iburasirazuba, maze bashinga misiyoni muri Zanzibari. Icyakora abantu bo muri ako gace bamaze imyaka igera kuri 200 barwanya Abanyaporutugali n’idini ry’“Abakristo” bari barashinze, maze amaherezo barabirukana.
Byasabye indi myaka 150 kugira ngo Ijambo ry’Imana ryongere kugera muri Afurika y’Iburasirazuba. Icyo gihe ryazanywe n’umumisiyonari w’Umudage witwaga Johann Ludwig Krapf. Igihe yageraga i Mombasa muri Kenya mu mwaka wa 1844, abenshi mu bari baturiye akarere k’inkengero z’inyanja muri Afurika y’Iburasirazuba bari Abisilamu, mu gihe abenshi mu baturage bari batuye kure y’inkengero bo bari mu madini gakondo. Krapf yumvaga ko Bibiliya igomba kugera ku bantu bose.
Akigera muri Afurika yahise atangira kwiga igiswayire. Muri Kamena 1844, igihe yari amaze igihe gito ahageze, yatangiye umurimo utoroshye wo guhindura Bibiliya. Ikibabaje ni uko mu kwezi kwakurikiyeho yahise apfusha umugore we bari bamaranye imyaka ibiri, nyuma y’iminsi mike agapfusha akana ke k’agakobwa. Nubwo ibyo byamuteye agahinda kenshi, yakomeje umurimo w’ingenzi wo guhindura Bibiliya. Mu mwaka wa 1847 yasohoye ibice bitatu bibanza by’igitabo cy’Intangiriro, bikaba byarabaye umwandiko wa mbere ucapye wasohotse mu rurimi rw’igiswayire.
Krapf ni we wa mbere wakoresheje inyuguti z’ikiromani mu kwandika igiswayire, aho gukoresha iz’icyarabu zari zimenyerewe. Yavuze ko imwe mu mpamvu zatumye adakoresha inyuguti z’icyarabu, ari uko “zari kugora Abanyaburayi” bari kuziga urwo rurimi. Nanone “inyuguti z’ikiromani zari gutuma ‘ba kavukire biga indimi z’i Burayi mu buryo bworoshye.’” Ariko kandi, hari abantu bamaze imyaka myinshi bakoresha inyuguti z’icyarabu, ku buryo hari n’ibitabo bya Bibiliya byanditswe hakoreshejwe izo nyuguti. Icyakora, gukoresha inyuguti z’ikiromani byatumye abantu benshi biga igiswayire bitabagoye. Nta gushidikanya ko abamisiyonari benshi n’abandi bantu biga igiswayire bashimishijwe n’iryo hinduka.
Uretse kuba Krapf ari we wahinduye bwa mbere Ijambo ry’Imana mu giswayire, yanashyiriyeho urufatiro abahinduzi babayeho nyuma yaho. Yanditse igitabo cya mbere cy’ikibonezamvugo cy’igiswayire, asohora n’inkoranyamagambo y’urwo rurimi.
Izina ry’Imana mu giswayire
Igihe inyandiko y’ibice bitatu bya mbere by’igitabo cy’Intangiriro yasohokaga, izina ry’Imana ryari ryarahinduwemo ngo “Imana Ishoborabyose.” Ariko hari abandi bantu bageze muri Afurika y’Iburasirazuba mu mpera z’ikinyejana cya 19, maze batangira guhindura Bibiliya yose mu giswayire. Muri bo harimo Johann Rebmann, William Taylor, Harry Binns, Edward Steere, Francis Hodgson na Arthur Madan.
Igishishikaje ni uko zimwe muri Bibiliya za mbere abo bantu bahinduye zibonekamo izina ry’Imana, atari mu mirongo mike gusa, ahubwo mu Byanditswe by’Igiheburayo byose. Abayihinduriye muri Zanzibari bahinduye izina ry’Imana ngo “Yahuwa,” mu gihe abari i Mombasa bo barihinduye ngo “Jehova.”
Mu mwaka wa 1895, Bibiliya yose yari yaramaze guhindurwa mu giswayire. Mu myaka mirongo yakurikiyeho, hari izindi Bibiliya zahinduwe mu giswayire, nubwo zimwe muri zo zitakwirakwijwe cyane. Mu ntangiriro z’ikinyejana cya 20, hashyizweho imihati kugira ngo haboneke Bibiliya ikoresha igiswayire cyumvwa n’abantu bo muri Afurika y’Iburasirazuba. Ku bw’ibyo, mu mwaka wa 1952 hasohotse Bibiliya ikoreshwa muri ibyo bihugu (Swahili Union Version), kandi irakwirakwizwa cyane kurusha izindi. Nanone ibyo byatumye uburyo bwemewe kurusha ubundi bwo guhindura izina ry’Imana mu giswayire buba “Yehova.”
Ikibabaje ni uko igihe abantu barekaga gucapa izo Bibiliya za mbere, izina ry’Imana na ryo ryagendanye na zo. Zimwe muri Bibiliya za nyuma yaho zarikuyemo burundu, izindi zirigumisha mu mirongo mike. Urugero, muri ya Bibiliya y’igiswayire yakoreshwaga muri Afurika y’Iburasirazuba, izina ry’Imana ryabonekagamo incuro 15 gusa. Ariko igihe iyo Bibiliya yavugururwaga mu mwaka wa 2006, ryasigayemo incuro 11. *
Nubwo iyo Bibiliya yavanye izina ry’Imana ahantu hafi ya hose riboneka, hari ikintu gishishikaje ifite. Kuri imwe mu mapaji abanza, hari amagambo yumvikana neza, avuga ko izina ry’Imana ari Yehova. Ibyo byafashije cyane abantu bifuza kumenya ukuri, gutahura izina rya Data wo mu ijuru muri Bibiliya zabo bwite.
Ariko si aho byarangiriye. Mu mwaka wa 1996, hasohotse Bibiliya y’Ubuhinduzi bw’isi nshya bw’Ibyanditswe bya Kigiriki bya Gikristo mu giswayire. Ni yo Bibiliya ya mbere y’igiswayire yashubije izina rya Yehova ahantu 237 ryahoze, kuva muri Matayo kugeza mu Byahishuwe. Iyo Bibiliya yaje gukurikirwa n’indi yuzuye yitwa Ubuhinduzi bw’isi nshya bw’Ibyanditswe Byera mu giswayire, yasohotse mu mwaka wa 2003. Kugeza ubu, hamaze gucapwa kopi z’iyo Bibiliya y’igiswayire zigera ku 900.000.
Ubu izina ry’Imana ntirigihishwe ngo ribe ryarasimbujwe andi mazina y’icyubahiro, cyangwa ngo riboneke gusa mu bisobanuro by’ijambo ry’ibanze. Ubu iyo abantu b’imitima itaryarya basomye Bibiliya y’Ubuhinduzi bw’isi nshya mu giswayire, barushaho kwegera Yehova uko basomye izina ry’Imana, dore ko ribonekamo incuro zirenga 7.000.
Nanone hakozwe ibishoboka byose kugira ngo iyo Bibiliya ikoreshe igiswayire cyoroshye kandi gihuje n’igihe, gishobora kumvwa n’abantu bose bo muri Afurika y’Iburasirazuba bavuga igiswayire. Uretse ibyo, amakosa yabonekaga muri Bibiliya nyinshi z’icyo gihe yarakosowe. Ku bw’ibyo, uyisoma ashobora kwizera ko arimo asoma “amagambo y’ukuri akwiriye,” nk’uko yahumetswe n’Umuremyi wacu Yehova Imana.—Umubwiriza 12:10.
Abantu benshi bagaragaje ko bishimiye Bibiliya y’Ubuhinduzi bw’isi nshya mu giswayire. Umuhamya wa Yehova w’imyaka 21 witwa Vicent umara igihe kirekire abwiriza, yaravuze ati “nashimishijwe cyane n’uko Bibiliya y’Ubuhinduzi bw’isi nshya ikoresha igiswayire cyoroshye, kandi ikaba yarashubije izina rya Yehova aho ryahoze, mu gihe izindi zari zararivanyemo.” Umugore ufite abana batatu witwa Frieda, yavuze ko iyo Bibiliya yamufashije gusobanurira abantu inyigisho zo muri Bibiliya.
Ubu hashize imyaka irenga 150 Ijambo ry’Imana ritangiye guhindurwa mu giswayire. Yesu yavuze ko ‘yamenyekanishije izina rya [Se]’ (Yohana 17:6). Muri iki gihe, muri ako karere ka Afurika hari Abahamya ba Yehova barenga 76.000 bavuga ururimi rw’igiswayire, batunze iyo Bibiliya y’Ubuhinduzi bw’isi nshya. Abo Bahamya bishimira kuyikoresha kugira ngo bamenyeshe abantu bose izina rya Yehova.
^ par. 3 Igiswayire gikoreshwa muri ibyo bihugu kiratandukanye.
^ par. 18 Iryo zina riboneka mu Ntangiriro 22:14; Kuva 6:2-8 (incuro ebyiri); 17:15 (rivugwa ngo Yahweh); Abacamanza 6:24; Zaburi 68:20; 83:18; Yesaya 12:2; 26:4; 49:14 no muri Yeremiya 16:21.


text:
IGICE CYA GATATU
Mu gihe hari uwakubabaje—“Igihe umuntu agize icyo apfa n’undi”
Uwitwa Linda yaravuze ati “hari mushiki wacu wambeshyeye ko namwibye amafaranga. Abagize itorero barabyumvise batangira kugira aho babogamira. Amaherezo uwo mushiki wacu yambwiye ko yari yabonye amakuru agaragaza ko ntamwibye. Nubwo yansabye imbabazi, mu mutima wanjye numvaga ntazigera mubabarira urubwa yanteje.”
ESE nawe hari Umukristo mugenzi wawe wakubabaje? Ikibabaje ni uko hari abababajwe cyane n’ibyo bagenzi babo bakoze bigatuma badohoka muri gahunda yabo yo kuyoboka Imana. Ese nawe ni uko byakugendekeye?
Ese hari ‘uwadutandukanya n’urukundo rw’Imana’?
Tuvugishije ukuri, kubabarira mugenzi wacu duhuje ukwizera watubabaje bishobora kutugora cyane. Ibyo kandi ni mu gihe, kuko Abakristo bitezweho gukundana (Yohana 13:34, 35). Ni yo mpamvu iyo mugenzi wacu aduhemukiye, twumva dutengushywe kandi ibyo bishobora kudushengura umutima.—Zaburi 55:12.
Icyakora Bibiliya ivuga ko Abakristo bashobora ‘kugira ibyo bapfa’ (Abakolosayi 3:13). Ariko iyo bitubayeho, kubyihanganira bishobora kutugora cyane. Ese hari icyadufasha? Reka dusuzume amahame atatu yo muri Bibiliya:
Data wo mu ijuru azi byose. Yehova yitegereza ibintu byose, hakubiyemo n’akarengane ako ari ko kose duhura na ko n’imibabaro kaduteza (Abaheburayo 4:13). Byongeye kandi, Yehova yiyumvisha imibabaro duhura na yo (Yesaya 63:9). Ntazigera yemera ko hagira ikintu icyo ari cyo cyose ‘kidutandukanya n’urukundo rw’Imana,’ kabone niyo yaba umugaragu we cyangwa “imibabaro cyangwa amakuba” (Abaroma 8:35, 38, 39). None se natwe ntitwagombye kwanga ko hagira ikintu cyangwa umuntu uwo ari we wese udutandukanya na Yehova?
Kubabarira si ukorora ibibi. Iyo tubabariye abadukoshereje, ntituba tworoye ibibi cyangwa ngo tworoshye uburemere bw’ikosa ryabo. Ibuka ko Yehova adashyigikira ibyaha, ahubwo arababarira iyo hari impamvu ifatika yo kubabarira (Zaburi 103:12, 13; Habakuki 1:13). Iyo Yehova adushishikariza kubabarira abandi, aba adusaba kumwigana. ‘Ntabika inzika kugeza iteka ryose.’—Zaburi 103:9; Matayo 6:14.
Iyo turetse kubika inzika, ni twe bigirira akamaro. Mu buhe buryo? Reka tuvuge ko ufashe ibuye ripima ibiro runaka, maze ukarambura ukuboko. Ushobora kumara akanya gato ufashe iryo buye nta kibazo ufite. Ariko se byagenda bite uramutse ugerageje kumara umwanya munini urifite? Nta gushidikanya ko ukuboko kwawe kwananirwa cyane. Birumvikana ko uburemere bw’iryo buye budahinduka. Ariko uko umara umwanya munini urifashe, ni ko ugenda urushaho kumva uburemere bwaryo. Ibyo ni na ko bigenda iyo dukomeje kubika inzika. Iyo tubitse inzika igihe kirekire, niyo yaba ari iy’agakosa gato twakorewe, ni twe tuba twihemukira. Ntibitangaje rero kuba Yehova adushishikariza kutabika inzika. Koko rero, iyo turetse kubika inzika ni twe bigirira akamaro.—Imigani 11:17.
“Numvise ari nk’aho Yehova yamvugishaga”
Ni iki cyafashije Linda kutabika inzika? Kimwe mu byamufashije, ni uko yatekereje ku mpamvu zishingiye kuri Bibiliya zagombye gutuma ababarira (Zaburi 130:3, 4). Ariko cyane cyane Linda yafashijwe no kumenya ko iyo tubabariye, Yehova na we atubabarira (Abefeso 4:32–5:2). Yavuze ukuntu ibyo byamufashije agira ati “numvise ari nk’aho Yehova yamvugishaga.”
Nyuma y’igihe Linda yashoboye kwikuramo inzika. Yababariye uwo mushiki wacu, none ubu ni incuti magara. Linda yakomeje gukorera Yehova. Izere rwose ko nawe Yehova yifuza kugufasha.


text:
Umunyamabanga Nshingwabikorwa w’Akagari ka Pera, Bampire Gervais, yabwiye IGIHE ko amakuru bayamenye kuri uyu wa Kane tariki ya 5 Ukwakira 2017, aho uyu mugabo yagiranye amakimbirane n’umugore we maze akamutera ibuye agahita apfa.
Yagize ati “Ni umugabo witwa Manirarera Jean Pierre ufite abagore batatu wari utashye kuri umwe muri bo; ashobora kuba yari yasinze akubita umugore urushyi na we aritaza amutera ibuye, rifata mu mugongo. Yahise yicara hasi ntiyongera guhaguruka.”
“Twihutiye kumujyana kwa muganga dusanga yapfuye, ubu tuvugana umurambo uri mu bitaro bya Gihundwe kugira ngo ukorerwe isuzuma.”
Uyu mugore ukekwaho uruhare mu rupfu rw’umugabo we afungiye kuri Sitasiyo ya Polisi ya Bugarama.


text:
Intambara yo ku Rucunshu yabereye ku Rucunshu muri Komini Nyamabuye I Gitarama (mu Karere ka Muhanga) mu mwaka w’1896, hagati y’abari ku gice cy’umugabekazi Kanjogera washakaga ko himikwa umuhungu we Musinga, n’abari ku gice cy’umwami Mibambwe Rutalindwa. Iyi ntambara yaje kurangira ingabo zo ku gice cya Kanjogera zitsinze iza Rutalindwa.
Intambara yo ku Rucunshu yabereye ku Rucunshu muri Komini Nyamabuye I Gitarama (mu Karere ka Muhanga) mu mwaka w’1896, hagati y’abari ku gice cy’umugabekazi Kanjogera washakaga ko himikwa umuhungu we Musinga, n’abari ku gice cy’umwami Mibambwe Rutalindwa. Iyi ntambara yaje kurangira ingabo zo ku gice cya Kanjogera zitsinze iza Rutalindwa.
Inkomoko y’iyi ntambara
Kigeli IV Rwabugili ajya gutanga yimitse umuhungu we witwaga Rutalindwa amushakira n’umugabekazi w’umutsindirano witwaga Nyiramibambwe IV Kanjogera, kuko nyina wa Rutalindwa ari we Nyiraburunga wari waracyuwe na Mubyara wa Rwabugili yari yarapfuye, yishwe na Rwabugili ahorera nyina.
Mu gufata icyo cyemezo Rwabugili yakoze amakosa 2:
Irya mbere ni uko yafashe Rutalindwa akamuha ubwami yarangiza akamuha umugabekazi w’umutsindirano badafite icyo bahuriyeho, kandi uwo Mukobwa akomoka mu bwoko bw’Abega bwatangaga Abagabekazi kandi bakomeye ku ngoma, naho Nyiraburunga nyina wa Rutalindwa yakomokaga mu bwoko bw’Abasinga birukanywe mu bagomba gutanga Abagabekazi.
Ikosa rya kabiri yakoze, ni ukuba Nyiramibambwe IV Kanjogera nawe yari afite umuhungu w’ubura bwe yabyaranye na Rwabugili kandi nawe yarashoboraga kuba umwami. Uwo muhungu we niwe Musinga. Yarangiza akamuha Rutalindwa ngo amubere Umugabekazi w’umutsindirano.
- Umwami Yuhi IV Musinga n’ umugabekazi Kanjogera
Umugambi wo guhirika Umwami Mibwambwe Rutalindwa
Abega babonye ko Rwabugili akoze ibyo, bacuze umugambi wo guhirika umwami Rutalindwa, hakima umuhungu wabo Musinga. Uwo mugambi wacuzwe na Kanjogera na Basaza be aribo Kabare na Ruhinankiko n’Umuhungu wabo Rwidegembya.
Uburyo bakoresheje ngo bahirike Rutalindwa
1.Uburyo bwa mbere bakoreshaje ni ukumwomoraho amaboko ya bamwe mu bamushyigikiye, bakabicisha mu buryo bw’akagambane. Icyo gihe bafashe Abiru bamwe b’inkoramutima ba Rutarindwa bagenda babica uruhongohongo.
2.Ubundi buryo bwa kabiri bakoresheje nubwo gushaka amaboko y’abashyigikira Musinga, icyo gihe biyegereje bene Rwabugiri batagize amahirwe yo kwima ingoma, bakabasaba kutagira aho babogamira mu macakubiri yari atangiye kugaragara I Bwami.
Icyo gihe biyegereza na bamwe mu biru n’Abatware batavugaga rumwe na Rwabugili, kubera ko benshi yari yaragiye abanyaga kubera amafuti yabo ,kandi akaba ariwe wahaye Rutalindwa ingoma ,icyo gihe batangira kwijundika Rutalindwa batyo.
3.Ubundi buryo bwa gatatu bakoresheje, nubwo gushoza urugamba ,Intambara
yabereye ku Rucunshu muri Komini Nyamabuye I Gitarama (mu Karere ka Muhanga)Ariko umugambi w’Abega wari ugiye kubapfubana iyo badafatirana ingabo z’Abatanyagwa zari zivuye mu Budaha zije kuvuna umwami ngo zibafashe kunesha iza Rutalindwa. Kubera ko Kabare yari azwiho ubutwari ku rugamba mu gihe cy’ingabo za Rwabugili,byatumye izo ngabo zimwumva vuba zanga kwiteranya nawe ngo hato zitikura amata mu kanwa.
Ubwo urugamba rwarashojwe ,Rutalindwa abonye ko asumbirijwe niko gufata icyemezo gikomeye.Yafashe abo mu muryango we (umugore n’abana) n’ibimenyetso ndangabwami byose(Ingoma ngabe Kalinga n’ibindi) nuko bitwikira mu nzu bose barashya barakongoka ntihaboneka n’igufwa na rimwe.
Iyo ntambara yarangiye Rutalindwa apfuye,nuko Kabare yimika mwishywa we Musinga afata izina ry’ubwami rya Yuhi.Nuko Kanjogera nawe areka izina ry’ubugabekazi rya Nyiramibambwe afata irya Nyirayuhi.
Nuko Kabare abwira rubanda ko Rutalindwa yari yarigize ikigomeke kihaye ingoma. Ariko kuko Musinga yari akiri mutoya, yabanje gutegekerwa na nyina Kanjogera na basaza be aribo Kabare na Ruhinankiko. Maze guhera ubwo Abega barategeka, barica barakiza. Baragaba, baranyaga, Ububasha bw’ingoma Nyiginya babwegukana batyo.
Ingaruka z’iyo ntambara
Imwe mu ngaruka z’iyo ntamabara, nuko i Bwami havutse imitwe ibiri ishyamiranye yaranzwe n’amazimwe, ubutiriganya n’inzangano z’urunuka. Ikindi kandi nuko ku Rucunshu habaye urugero rw’urwikekwe n’ubugome bugamije kwiharira ubutegetsi n’amaronko.
Kuko na nyuma y’iyo ntambara yo ku Rucunshu abantu bakomeje gupfa bazira ko bagifite ibisigisigi by’umwami Rutalindwa, ibyo byose byashakaga gushimangira ubuhangange bw’Abega no kurushaho gukomeza ingoma ya Musinga ngo irusheho gushinga imizi muri rubanda.
Ibyo byarushijeho gutera ibisare bikomeye kandi birambye mu bikomangoma (Abana b’umwami) ku ruhande rumwe Abega banganye n’Abanyiginya urunuka, ku rundi ruhande Abega bazirana urunuka n’Abakono.
Laurent Ndayisenga-Imirasire.com
Ibitekerezo
kanjogera ni ikigwari Kanda hano umusubize
Mwagiye Muvugisha Ukuri. Kanda hano umusubize
urakoze cyane muvandi buriya ntukanenge umugabo uko yubatse ahubwo ujye umubwirango hano bimeze gutya , niba ubona arikinyoma banditse ntiwakagobye kubivuga ahubwo wowe wakagobye kwerekana ahantu harikibazo ukahakosora kugirango natwe tumenye kuko tubereyo kujijurana ntabwo tubereyo kunengana so kunenga nibyiza ark se nkamwe nuruhe ruhare rwanyu mubyo mwanenze? tugaragarize ukuri uko guhagaze tumenye byishi kuntambara yo kurucushu murakoze Kanda hano umusubize
none komwatu bwiyeko nyina wa Rujaritarindwa yishe narwabugiri yamuzizaga iki? Kanda hano umusubize
mbanje kubashimira kubwigiganiro cyiza mutugejeho cyamateka yurwanda reka nsubize ikikibazo umuvandimwe yabajije ikintu cyatumye Kigeli IV Rwabugiri yica nyaburunga nyina wa Rutarirwa , impamvu ntayindi duturutse hepfo kuri se wa Kigeli IV Rwabugiri Mutara rwogera akimara kwima ingoma yatwaye umugore wamurunawe wo kwase wabo witwaga Nkorongo uwo mugore akaba ariwe Nyirakigeri murorenkwere , akaba yarakomokaga mubwoko bw'abakono, ubwo baje kubyara kigeli IV rwabugiri , rwabugiri amaje kwima ingoma nyina yahise amubwirako atagomba gushaka mubindi bwoko azashake mubwoko bwabakono, ubwo rero rwabugiri nibwo yahise atwara umugore wa murumuna wa nkorongo witwaga Gacinya ka rwabika ka gahindiro ka mibambwe, uwo mugore akaba ariwe nyaburunga nyina warutarindwa, ibyo rero byababaje nkorongo byuko rwabugiri atwaye umugore wa murumuna we kuko byari bibaye insubiracyaha, ubwo yakubitiyeho umujinya winka bari bamajije kunyaga muriyo minsi rwabugiri akibwira nkorongo azishorere azijyane kwa nyina nyirakigeri bikarangira nkiirakigeri inka azihere Seruteganya, ubwo nkorongo yahise atangira guhimba inkuru zibihuha ngo nkirakigeli muronkonkwere yatwa inda ya Seruteganya kandi amubeshyera, icyo rero kungoma yakera cyarikizira kumva ngo umugabekazi( nyina wumwami) yatwaye inda, ibyo rero byababaje rwabugiri bituma yica nyina na seruteganya, nyuma nibwo nkorongo yaje kwigamba abibwira abantu konawe icyoyashatse yakigezeho ubwo rwabugiri yaje kubyumva ararakara cyane ahita yica nkorongo , na gacinya ndetse nawamugore. yatse murumunawe nyabirunga nyiba wu ratarindwa. ubwo nibwo uwitwaga Rwakagara nibwo yazaniye inka nziza cyane yi sine yimpozamarira ayizanana numukobwa we kanjogera ari kubyara Musinga, ngaho nguko uko byagenze kugirango rwabugiri yice umugore we sawa murakoze cyane yari umukunzi wateka yurwanda cyane Kanda hano umusubize
mbanje kubashimira kubwigiganiro cyiza mutugejeho cyamateka yurwanda reka nsubize ikikibazo umuvandimwe yabajije ikintu cyatumye Kigeli IV Rwabugiri yica nyaburunga nyina wa Rutarirwa , impamvu ntayindi duturutse hepfo kuri se wa Kigeli IV Rwabugiri Mutara rwogera akimara kwima ingoma yatwaye umugore wamurunawe wo kwase wabo witwaga Nkorongo uwo mugore akaba ariwe Nyirakigeri murorenkwere , akaba yarakomokaga mubwoko bw'abakono, ubwo baje kubyara kigeli IV rwabugiri , rwabugiri amaje kwima ingoma nyina yahise amubwirako atagomba gushaka mubindi bwoko azashake mubwoko bwabakono, ubwo rero rwabugiri nibwo yahise atwara umugore wa murumuna wa nkorongo witwaga Gacinya ka rwabika ka gahindiro ka mibambwe, uwo mugore akaba ariwe nyaburunga nyina warutarindwa, ibyo rero byababaje nkorongo byuko rwabugiri atwaye umugore wa murumuna we kuko byari bibaye insubiracyaha, ubwo yakubitiyeho umujinya winka bari bamajije kunyaga muriyo minsi rwabugiri akibwira nkorongo azishorere azijyane kwa nyina nyirakigeri bikarangira nkiirakigeri inka azihere Seruteganya, ubwo nkorongo yahise atangira guhimba inkuru zibihuha ngo nkirakigeli muronkonkwere yatwa inda ya Seruteganya kandi amubeshyera, icyo rero kungoma yakera cyarikizira kumva ngo umugabekazi( nyina wumwami) yatwaye inda, ibyo rero byababaje rwabugiri bituma yica nyina na seruteganya, nyuma nibwo nkorongo yaje kwigamba abibwira abantu konawe icyoyashatse yakigezeho ubwo rwabugiri yaje kubyumva ararakara cyane ahita yica nkorongo , na gacinya ndetse nawamugore. yatse murumunawe nyabirunga nyiba wu ratarindwa. ubwo nibwo uwitwaga Rwakagara nibwo yazaniye inka nziza cyane yi sine yimpozamarira ayizanana numukobwa we kanjogera ari kubyara Musinga, ngaho nguko uko byagenze kugirango rwabugiri yice umugore we sawa murakoze cyane yari umukunzi wateka yurwanda cyane Kanda hano umusubize
mbanje kubashimira kubwigiganiro cyiza mutugejeho cyamateka yurwanda reka nsubize ikikibazo umuvandimwe yabajije ikintu cyatumye Kigeli IV Rwabugiri yica nyaburunga nyina wa Rutarirwa , impamvu ntayindi duturutse hepfo kuri se wa Kigeli IV Rwabugiri Mutara rwogera akimara kwima ingoma yatwaye umugore wamurunawe wo kwase wabo witwaga Nkorongo uwo mugore akaba ariwe Nyirakigeri murorenkwere , akaba yarakomokaga mubwoko bw'abakono, ubwo baje kubyara kigeli IV rwabugiri , rwabugiri amaje kwima ingoma nyina yahise amubwirako atagomba gushaka mubindi bwoko azashake mubwoko bwabakono, ubwo rero rwabugiri nibwo yahise atwara umugore wa murumuna wa nkorongo witwaga Gacinya ka rwabika ka gahindiro ka mibambwe, uwo mugore akaba ariwe nyaburunga nyina warutarindwa, ibyo rero byababaje nkorongo byuko rwabugiri atwaye umugore wa murumuna we kuko byari bibaye insubiracyaha, ubwo yakubitiyeho umujinya winka bari bamajije kunyaga muriyo minsi rwabugiri akibwira nkorongo azishorere azijyane kwa nyina nyirakigeri bikarangira nkiirakigeri inka azihere Seruteganya, ubwo nkorongo yahise atangira guhimba inkuru zibihuha ngo nkirakigeli muronkonkwere yatwa inda ya Seruteganya kandi amubeshyera, icyo rero kungoma yakera cyarikizira kumva ngo umugabekazi( nyina wumwami) yatwaye inda, ibyo rero byababaje rwabugiri bituma yica nyina na seruteganya, nyuma nibwo nkorongo yaje kwigamba abibwira abantu konawe icyoyashatse yakigezeho ubwo rwabugiri yaje kubyumva ararakara cyane ahita yica nkorongo , na gacinya ndetse nawamugore. yatse murumunawe nyabirunga nyiba wu ratarindwa. ubwo nibwo uwitwaga Rwakagara nibwo yazaniye inka nziza cyane yi sine yimpozamarira ayizanana numukobwa we kanjogera ari kubyara Musinga, ngaho nguko uko byagenze kugirango rwabugiri yice umugore we sawa murakoze cyane yari umukunzi wateka yurwanda cyane Kanda hano umusubize
Warugize neza gusobanura ariko ubizi nabi.Dore uko amateka abivuga:Ntabwo Nkoronko yigeze yigamba ko aliwe wagambaniye umugabekazi nyina wa Rwabugili ,ahubwo byaturutse ku iperereza Rwabugili ubwe yikoreye nyuma y'urupfu rwa nyina.yabajije abosheje umurambo bamubwira ko rwose ntanda yarafite.ubwo rero yahise yijundika abagore be bose hamwe na Nkoronko wari se wabo,kuberako nibobamwemeje ko nyina atwite. Nkoronko yari mukuru wa Rwogera wari se wa Rwabugili.icyo gihe rero Rwabugili nibwo yatanze abagore be baricwa nubwo bari babyara be ndetse na Nkoronko wari se wabo,cyakora Nkoronko we indagu zibanza kwanga kuko yari igikomangoma.yali mukuru wa Mutara Rwogera ise wa Rwabugili.Aho rero muguhorera Nyina, yica abagore be, niho na Nyiraburunga nyina wa Rutarindwa yapfiriye.Naho koko kukinyoma cyacuzwe ko Nyina wa Rwabugili atwite cyacuzwe na Nkoronko kubera ishyari ryinka zari zahawe Murorunkwere kdi Nkoronko yazifuzaga,noneho MURORUNKWERE nawe akaziha uwitwa Seruteganya,Nkoronko biramubabaza cyane,nibirebire.... Kanda hano umusubize


text:
INGINGO YO KU GIFUBIKO
Intambara yahinduye isi
Mu kinyejana gishize, abasore babarirwa muri za miriyoni bavuye iwabo aho bari bamerewe neza, bajya ku rugamba. Bagiye bafite ishyaka ryo kurwanirira ibihugu byabo. Mu mwaka wa 1914, hari umusirikare w’Umunyamerika wavuze ati “mfite ibyishimo byinshi, kandi iyo ntekereje ukuntu mu minsi iri imbere ibintu bizaba ari byiza cyane, numva bindenze.”
Icyakora bidatinze, ibyari ibyishimo byaje kuvamo amarira. Nta n’umwe wari warigeze atekereza ko abo basirikare batagira ingano, bari kuzamara imyaka runaka barwanira mu Bubiligi no mu Bufaransa. Iyo ntambara yiswe “Intambara iruta izindi.” Ariko muri iki gihe yitwa intambara ya mbere y’isi yose.
Kimwe mu bintu intambara ya mbere y’isi yose irusha izindi, ni umubare munini w’abo yahitanye cyangwa abayikomerekeyemo. Hari abavuga ko yahitanye abantu bagera kuri miriyoni 10, ikamugaza abagera kuri miriyoni 20. Ariko nanone, ibyo byose byatewe n’uburangare. Abakuru b’ibihugu by’i Burayi bananiwe guhagarika ubwumvikane buke bwari hagati y’ibihugu byabo kugira ngo budafata indi ntera bugateza amakimbirane ku isi hose. Ariko ikintu gikomeye kurushaho, ni uko iyo ntambara yasigiye abatuye isi ibikomere, kuko yahinduye isi ku buryo ingaruka zayo zikitugeraho na n’ubu.
AMAKOSA YATUMYE ABANTU BATAKARIZWA ICYIZERE
Intambara ya mbere y’isi yose yatewe no kubara nabi. Hari igitabo cyavuze ko abayobozi b’u Burayi babaye “nk’impumyi zagendaga muri icyo gihe cy’amahoro cyo mu mpeshyi yo mu wa 1914, maze zigasitara kuri kabutindi zitabizi.”—The Fall of the Dynasties—The Collapse of the Old Order 1905-1922.
Mu gihe cy’ibyumweru bike, iyicwa ry’igikomangoma cyo muri Otirishiya ryatumye ibihugu by’u Burayi bikomeye byose byinjira mu ntambara bitifuzaga. Nyuma y’iminsi mike iyo ntambara itangiye, umutegetsi w’u Budage twagereranya na Minisitiri w’Intebe wariho icyo gihe, baramubajije bati “ibi byose byatangiye bite?” Yabashubije ababaye agira ati “yewe, iyo nibura hagira umenya uko byari kuzagenda!”
Abayobozi bafashe imyanzuro iteje akaga yatumye iyo ntambara irota, ntibari bazi ko yari kuzateza ingaruka nk’izo yateje. Ariko mu gihe gito abasirikare bari mu myobo bahuye n’uruva gusenya. Baje gutahura ko burya abanyapolitiki babatengushye, abayobozi b’amadini bakababeshya naho abakuru b’ingabo bakabagambanira. Mu buhe buryo?
Abanyapolitiki babasezeranyije ko iyo ntambara yari kubugururira inzira igana mu isi nshya kandi nziza kurushaho. Wa mutegetsi wo mu Budage wavuzwe haruguru, yagize ati “turimo turarwanirira imbuto z’amahoro, duharanira umurage wacu ukomeye wo mu gihe cyahise n’uwo mu gihe kizaza.” Woodrow Wilson wari perezida wa Leta Zunze Ubumwe za Amerika, yagize uruhare mu guhimba intero ihumuriza yaje kogera hirya no hino ivuga ko iyo ntambara yari “kuzubaka isi ibereye demokarasi.” Naho mu Bwongereza, abaturage bibwiraga ko iyo ari yo “ntambara yari kuzarangiza intambara zose.” Ariko bose baribeshyaga.
Abayobozi b’amadini bashyigikiye intambara byimazeyo. Hari igitabo cyagize kiti “abarindaga ijambo ry’Imana bayoboye abaririmbyi baririmbaga indirimbo zishishikariza abantu kurwana. Intambara bose bishoyemo yatumye bose bangana urunuka” (The Columbia History of the World). Aho kugira ngo abo bayobozi b’amadini barandure urwango, bararukongeje. Hari igitabo cyagize kiti “uretse kuba abayobozi b’amadini barananiwe gushyira imbere ukwizera kwa gikristo ahubwo bagashyira imbere ibihugu byabo, nta n’ubushake bwo kubikora bari bafite. Abenshi muri bo banze kwigora, bumvikanisha ko kuba Umukristo bijyana no gukunda igihugu. Abasirikare bo mu madini yose yiyita aya gikristo batewe inkunga yo kwicana mu izina ry’Umukiza wabo.”—A History of Christianity.
Abasirikare bakuru basezeranyije abandi basirikare ko bari bizeye intsinzi mu gihe gito kandi ko urugamba rutari rugoye, ariko si ko byagenze. Nyuma y’igihe gito impande zari zihanganye ku rugamba zararwanye rubura gica. Nyuma yaho abasirikare babarirwa muri za miriyoni bahuye n’icyo umuhanga mu by’amateka yise “ibihe bikomeye kurusha ibindi kandi birangwa n’ubugome abantu bahuye na byo bikabatera ibikomere ku mubiri no mu bwenge.” Nubwo abasirikare bapfaga ari benshi, abakuru babo bakomeje kubahatira kwiroha ku birindiro bizitiwe na senyenge no mu rufaya rw’amasasu. Ntibitangaje rero kuba abasirikare bo hirya no hino ku si barageze aho bakabigomekaho.
Ni izihe ngaruka intambara ya mbere y’isi yose yagize ku bantu muri rusange? Hari igitabo cyavuze iby’umusirikare wavuye ku rugerero, wagize ati “iyo ntambara . . . yangije imitekerereze n’imyitwarire y’abantu b’icyo gihe.” Kandi koko, yatumye ubwami butari buke buhirima burundu. Ni yo yabimburiye ikinyejana cyamenetsemo amaraso menshi kurusha ibindi byose mu mateka y’abantu. Kuva icyo gihe, abantu babona ko impinduramatwara n’imyigaragambyo ari ibintu bisanzwe.
Ni mu buhe buryo iyo ntambara yahinduye isi? Ese twavuga ko yari nk’impanuka ikomeye gusa? Ese hari icyo ibisubizo by’ibyo bibazo biduhishurira ku birebana n’igihe kizaza?


text:
UMUGEREKA
Mu by’ukuri amagambo “ubugingo” n’“umwuka” asobanura iki?
NI IKI utekereza iyo wumvise amagambo “ubugingo” n’“umwuka”? Abantu benshi batekereza ko ayo magambo yerekeza ku kintu kitagaragara kandi kidapfa kiba imbere mu muntu. Batekereza ko iyo umuntu apfuye, icyo gice cy’umuntu kitagaragara kiva mu mubiri maze kigakomeza kubaho. Kubera ko icyo gitekerezo cyemerwa n’abantu benshi, abenshi batangazwa no kumenya ko nta ho gihuriye n’ibyo Bibiliya yigisha. None se dukurikije Ijambo ry’Imana, ubugingo ni iki, kandi se umwuka wo ni iki?
UKO IJAMBO “UBUGINGO” RIKORESHWA MURI BIBILIYA
Reka tubanze dusobanukirwe icyo ubugingo ari cyo. Ushobora kuba wibuka ko mbere na mbere Bibiliya hafi ya yose yanditswe mu giheburayo no mu kigiriki. Igihe abanditsi ba Bibiliya bandikaga ku bihereranye n’ubugingo, bakoresheje ijambo ry’igiheburayo neʹphesh cyangwa iry’ikigiriki psy·kheʹ. Ayo magambo yombi aboneka mu Byanditswe incuro zisaga 800, kandi muri Bibiliya y’Ubuhinduzi bw’isi nshya ahindurwamo “ubugingo,” uretse aho amagambo ayakikije asaba ko ahindurwamo “umuntu,” “ubuzima” cyangwa “umutima.” Iyo ugenzuye ukuntu ijambo “ubugingo” rikoreshwa muri Bibiliya, usanga mu buryo bw’ibanze ryerekeza (1) ku bantu, (2) ku nyamaswa, cyangwa (3) ku buzima bw’umuntu cyangwa ubw’inyamaswa. Reka dusuzume imirongo imwe n’imwe y’Ibyanditswe igaragaza ubwo buryo butatu iryo jambo rikoreshwamo.
Abantu. ‘Mu minsi ya Nowa, abantu bake gusa bararokotse, ni ukuvuga abantu umunani bakijijwe binyuze mu mazi’ (1 Petero 3:20). Aha ngaha, iryo jambo ryerekeza ku bantu, ni ukuvuga Nowa, umugore we, abahungu be batatu n’abagore babo. Mu Kuva 16:16 havugwamo amabwiriza Abisirayeli bahawe ku bihereranye no gutoragura manu. Bahawe amabwiriza agira ati “nimutoragureho . . . mukurikije umubare w’abantu buri wese afite mu ihema rye.” Ku bw’ibyo rero, bagombaga gutoragura manu bakurikije umubare w’abantu bagize umuryango. Izindi ngero zo muri Bibiliya z’ahantu ayo magambo yakoreshejwe yerekeza ku bantu tuzisanga mu Ntangiriro 46:18; Yosuwa 11:11; Ibyakozwe 27:37 no mu Baroma 13:1.
Inyamaswa. Inkuru yo muri Bibiliya ivuga iby’irema igira iti “Imana iravuga iti ‘amazi yuzuremo ibifite ubugingo kandi ibiguruka biguruke hejuru y’isi mu isanzure ry’ijuru.’ Imana iravuga iti ‘isi izane ibifite ubugingo nk’uko amoko yabyo ari, amatungo n’izindi nyamaswa zigenda ku butaka, n’inyamaswa zo mu gasozi nk’uko amoko yazo ari.’ Nuko biba bityo” (Intangiriro 1:20, 24). Muri iyo mirongo, amafi, amatungo ndetse n’inyamaswa zo mu gasozi byose byavuzweho kuba bifite “ubugingo.” Mu Ntangiriro 9:10 no mu Balewi 11:46 havuga ko inyoni ndetse n’izindi nyamaswa ari ubugingo.
Ubuzima bw’umuntu. Rimwe na rimwe ijambo “ubugingo” risobanura ubuzima bw’umuntu. Yehova yabwiye Mose ati ‘abahigaga ubugingo bwawe bose barapfuye’ (Kuva 4:19). Abanzi ba Mose bahigaga iki? Bashakaga ubuzima bwe. Mbere yaho, igihe Rasheli yabyaraga umuhungu we Benyamini, ‘ubugingo bwe bwamuvuyemo (kuko yapfuye)’ (Itangiriro 35:16-19). Icyo gihe, Rasheli yatakaje ubuzima bwe. Nanone reba amagambo ya Yesu agira ati “ni jye mwungeri mwiza; umwungeri mwiza ahara ubugingo bwe ku bw’intama” (Yohana 10:11). Yesu yatanze ubugingo bwe cyangwa se ubuzima bwe ku bw’abantu. Muri iyo mirongo ya Bibiliya, biragaragara neza ko ijambo “ubugingo” ryerekeza ku buzima bw’umuntu. Uri bubone izindi ngero z’ukuntu iryo jambo “ubugingo” rijya rikoreshwa rityo mu 1 Abami 17:17-23; Matayo 10:39; Yohana 15:13 no mu Byakozwe 20:10.
Nukomeza kwiga Ijambo ry’Imana, uzabona ko nta hantu na hamwe muri Bibiliya wasanga ijambo “kudapfa” cyangwa “guhoraho” iteka yaba yarakoreshejwe yerekeza ku “bugingo.” Ahubwo, Ibyanditswe bivuga ko ubugingo bupfa.—Ezekiyeli 18:4, 20.
ICYO “UMWUKA” ARI CYO
Reka noneho turebe uko Bibiliya ikoresha ijambo “umwuka.” Hari abatekereza ko ijambo “umwuka” na ryo risobanura “ubugingo.” Ariko rero, si ko bimeze. Bibiliya igaragaza neza ko “umwuka” n’“ubugingo” ari amagambo yerekeza ku bintu bibiri bitandukanye. Ayo magambo atandukaniye he?
Abanditsi ba Bibiliya bagiye bakoresha ijambo ry’igiheburayo ruʹach cyangwa iry’ikigiriki pneuʹma mu gihe babaga bashaka kuvuga “umwuka.” Ibyanditswe bigaragaza icyo ayo magambo asobanura. Urugero, muri Zaburi ya 104:29 havuga ko Yehova ‘abikuyemo umwuka [ruʹach] byapfa, bigasubira mu mukungugu wabyo.’ Naho muri Yakobo 2:26 ho hakagira hati “umubiri udafite umwuka [ pneuʹma] uba upfuye.” Muri iyo mirongo yombi, “umwuka” werekeza ku kintu gituma umubiri uba muzima. Umubiri udafite umwuka uba upfuye. Ku bw’ibyo, muri Bibiliya ijambo ruʹach ntirihindurwamo “umwuka” gusa, ahubwo nanone rihindurwamo “imbaraga y’ubuzima.” Urugero, Imana yavuze iby’Umwuzure wo mu gihe cya Nowa, iti “ngiye guteza isi umwuzure w’amazi, uzatsembeho ibifite umubiri byose bifite imbaraga y’ubuzima [ruʹach] biri munsi y’ijuru” (Intangiriro 6:17; 7:15, 22). Bityo rero, ijambo “umwuka” ryerekeza ku mbaraga itagaragara ikoresha ibyaremwe byose.
Ubugingo n’umwuka biratandukanye. Umubiri ukenera umwuka nk’uko iradiyo ikenera ingufu z’amashanyarazi kugira ngo ivuge. Kugira ngo turusheho kubyumva, tekereza ku iradiyo. Iyo ushyizemo amabuye ukayifungura, umuriro uba uri mu mabuye utuma mu buryo bw’ikigereranyo igira ubuzima. Ariko iyo itarimo amabuye iba imeze nk’iyapfuye. Ni na ko bimeze ku iradiyo ikoreshwa n’amashanyarazi iyo idacometse. Mu buryo nk’ubwo, umwuka ni imbaraga ituma umubiri wacu ugira ubuzima. Nanone, kimwe n’ingufu z’amashanyarazi, umwuka nta byiyumvo ugira kandi ntushobora gutekereza. Ni imbaraga itagira kamere. Ariko nk’uko umwanditsi wa zaburi yabivuze, iyo imibiri yacu idafite uwo mwuka cyangwa imbaraga y’ubuzima ‘irapfa, igasubira mu mukungugu.’
Mu Mubwiriza 12:7 havuga uko bigenda iyo umuntu apfuye hagira hati ‘umukungugu [umubiri we] usubira mu butaka aho wahoze, n’umwuka ugasubira ku Mana y’ukuri yawutanze.’ Iyo umwuka cyangwa imbaraga y’ubuzima ivuye mu mubiri, umubiri urapfa maze ugasubira aho waturutse, ni ukuvuga mu butaka. Imbaraga y’ubuzima na yo isubira aho yaturutse, ni ukuvuga ku Mana (Yobu 34:14, 15; Zaburi 36:9). Ibyo ntibishatse kuvuga ko imbaraga y’ubuzima yogoga ikirere ikajya mu ijuru. Ahubwo bishaka kuvuga ko iyo umuntu apfuye, kugira ngo azongere kubaho bizaterwa na Yehova Imana. Umuntu yavuga ko kongera kubaho kwe biri mu maboko y’Imana. Imbaraga z’Imana ni zo zonyine zishobora gutuma uwo muntu yongera gusubirana umwuka cyangwa imbaraga y’ubuzima maze akongera kubaho.
Kumenya ko ibyo ari byo Imana izakorera abantu bose bari mu “mva” biraduhumuriza cyane (Yohana 5:28, 29). Mu gihe cy’umuzuko, Yehova azaha uwari usinziriye mu rupfu umubiri mushya maze awushyiremo umwuka cyangwa imbaraga y’ubuzima kugira ngo awugire muzima. Mbega ukuntu uwo uzaba ari umunsi w’ibyishimo!
Niba wifuza kumenya byinshi ku bihereranye n’uko amagambo “ubugingo” n’“umwuka” akoreshwa muri Bibiliya, uzabona ibisobanuro bishishikaje mu gatabo Bitugendekera Bite Iyo Dupfuye?, no mu gitabo gifasha abantu gutekereza ku Byanditswe (Comment raisonner à partir des Écritures, ku paji ya 27-32, 135-140), byombi byanditswe n’Abahamya ba Yehova.


text:
Abakobwa bamwe basigaye bashinga urugo , bagatinda kwibaruka. Impamvu zituma umugore yatinda gusama ni nyinshi ariko igarukwaho cyane ni iy’uko abakobwa bo muri iyi minsi basigaye baboneza urubyaro bagera igihe cyo kubyara, urubyaro rukabura. Mu minsi ishize nibwo umugore umwe yatwandikiye atugisha inama. Mu butumwa bwe yagiraga ati “ Maze imyaka 5 nshatse ariko nategereje ko mbona urubyaro ndaheba. Nkiri ...Read More »
Gushaka Umukunzi
Umugore wanjye yabyaye abakobwa 3, nshaka agahungu, numva bavuga ko hari uburyo bakoramo imibonano bigakunda, ese ni ubuhe?
Nitwa Mugemana, mfite umugore n’abana 3 b’abakobwa, umukuru afite imyaka 11, umuto afite 3 ariko ndumva nshaka y’uko twabona n’akana k’agahungu. Ntavuze menshi rero, hari igihe mba ndi mu bandi bagabo, nkumva bavuga ko igitsina cy’umwana gitangwa n’umugabo bitewe n’uburyo, amasaha,… yakoreyeho imibonano mpuzabitsina. Abo mbajije bose bambwira ko nta bumenyi babifiteho, dore ko hari naho nasomye ko kugira ibya ...Read More »
Ese niyihe Mpamvu Ituma Abagabo Bakubitwa n’ Abagore Babo Bakaryumaho mucyimbo cyo Kubarega “INKURU”
Bimenyerewe ko abagabo ari bo bakunze guhohotera abagore ariko ibintu bigenda bihindura isura aho abagore bamwe bakubita abagabo babo ariko ababikorerwa baryumaho kubwo gusigasira icyubahiro mu muryango no kwanga kwiha rubanda. Bamwe mu bagabo ngo bakubitwa n’abagore nijoro, hakaba abakubitirwa imbere y’abana mu gihe hari n’abavuga ko bakorerwa ibindi bikorwa byo kubatesha agaciro no kubahima ntihagire uwo bahingukiriza iryo hohoterwa. ...Read More »
Abantu babiri badashobora guca inyuma abo bashakanye kubera ibihe byiza arimo ahabwa n’ umukunzi we “REBA HANO”
Gucana inyuma hagati y’abashakanye bisa nk’ibyabaye ikintu gisanzwe, igisigaye kigoye ni ukubona umuntu w’indahemuka kuri mugenzi we nubwo yahura n’ibishuko cyangwa ibindi bimuganisha mu gukora iryo kosa. Ari abagabo ari n’abagore bose barabikora hari abantu b’inyangamugayo badashobora kugwa muri iryo kosa uko byagenda kose. Urubuga elcrema rugagaza ingeri ebyiri z’abantu badashobora kwirengagiza amasezerano bagiranye n’abo bakunda ngo babace inyuma ...Read More »
Bishop Rugagi aho gushyingira Bahati na Sandra ahubwo we na mukuru wa Sandra bagize uruhare rwokwica ubukwe bwabo! Mukiganiro yatanze>>
Bishop Rugagi Innocent uyobora itorero Abacunguwe (Redeemed Gospel Church) wamenyekanye cyane mu gukora ibitangaza bihambaye mu masengesho abera mu itorero rye, yikomye bikomeye umuhanzi Bahati wahoze mu itsinda Just Family wamushinje ko yamwambuye amadorali 300. Ibi Bishop Rugagi yabigarutseho kuri uyuu wa Gatandatu tariki ya 11 Ugushyingo 2017 ubwo yagiranaga ikiganiro kirambuye n’abanyamakuru, ku bijyanye n’umushinga we wa Televiziyo yiswe ...Read More »
Bishop Rugagi yahanuriye umukobwa wanze umupfumu akamutongera ko atazarongorwa-AMAFOTO
Bishop Rugagi Innocent uyobora Itorero Abacunguwe (Redeemed Gospel Church) yahanuriye umukobwa wamubwiye ko yigeze gukundana n’umupfumu atabizi nyuma aho abimenyeye amwanze umupfumu asigarana ifoto ye none ngo yirirwa ayikoreraho Uyu muvugabutumwa ukomeje kugenda akora ibitangaza abinyujije mu mabanga y’Imana (Ubuhanuzi), kuri uyu wa Gatatu tariki 8 Ugushyingo 2017, nk’uko asanzwe abikora mu gihe aba ayoboye amateraniro, yafashe umwanya uhagije wo ...Read More »
Dore uburyo wamenya ko umukobwa muhuye bwa mbere yakwishimiye ndetse yakwemerera n’urukundo ubishatse
Ushobora kuba uri umusore, ukabona umukobwa ukumva uramwishimiye ku buryo akwemereye, mwatangirana urugendo rw’urukundo. Aha, niba uri umusore ushobora gusaba uwo mukobwa ko muganira ugamije kureba uko akwakira kugira ngo ugire icyizere cy’uko yazakwemera urukundo igihe urumusabye. Nk’uko tubikesha urubuga rwa internet dating360.info, ngo hari ibimenyetso bitandukanye bishobora kukwereka ko na we yakwishimiye ndetse ukaba wanakomeza utera intambwe umusaba urukundo ...Read More »
Mu Muhango wo Gusezerana Imbere y’ Imana no Kwakira abashyitsi Vd Frank na Chantal Babyinnye Umuziki Karahava :REBA AMAFOTO”
Umunyamakuru ndetse akaba n’ umuyobozi mukuru w’ ikinyamakuru Rwandapaparazzi.rw ndetse na Campanyi ikora ibijyanye no gufata amafoto meza ndetse no gutunganya amashusho y’ ubukwe y’ ubukwe Mugisha Frank Ubusanzwe uzwi kukabyiniro ka Vd Frank kuruyu munsi taliki ya 5 ugushyingo nibwo yasezeranye imbere y’ Imana na Uwizeye Chantal nyuma hagahita hakurikiraho umuhango wo kwakira abatumiwe umuhango wabaye imboneka rimwe kubw’ ...Read More »
Dore ibintu 10 biza ku isonga mu gukurura abasore cyane ku buryo barwanira umukobwa ubifite
Burya umuhungu iyo agiye gukunda umukobwa agira ibyo agenderaho bye byihariye ariko twabahitiyemo kubarebera ibintu abahungu benshi bahuriraho iyo bagiye guhitamo umukobwa bakundana. 1.Imiterere y’umugore cyangwa umukobwa Aha ni ukuvuga isura ye yo mu maso, uburyo umubiri we uteye ndetse n`ingano ye. Iyi miterere ishobora gutuma umugabo yifuza umukobwa. Imiterere y’umubiri iyo ije yiyongerera ku mutima mwiza w’uwo mukobwa cyangwa ...Read More »
Mbigenze nte ? Umugore yahukanye kuko ntakibasha gutera akabariro “INKURU IRAMBUYE”
Muraho bakunzi b’ikinyamakuru Imirasire.com. Mbandikiye ngirango mungire inama y’icyo nakora nkagarura umugore wanjye wahukanye kuko ntari nkibasha gutera akabariro. Nagize ikibazo gikomeye cy’uburwayi butuma ntabasha gutera akabariro neza. Ngitangira byatangiye ndangiza vuba mu gihe cy’imibonano mpuzabitsina. Ubwo burwayi bwaje nyuma y’imyaka 3 nshakanye n’umugore wanjye. Muri icyo gihe ngifatwa hari igihe umugore wanjye yankaresaga cyane najya gushyiramo ngahita ndangiza kandi ...Read More »


text:
1.Gubonana no kwaguka mu mishyikirano ugirana n’abandi
Bwira inshuti zawe , abo mu muryango wawe, abo muziranye, abarimu bakwigishije, abo mufatanya mu idini. ugomba gukora uko ushoboye abantu benshi bakamenya ko ushaka akazi.
2.Tegura neza umwirondoro wawe(CV)
Ushobora gusaba undi muntu akayisoma, akanagukosora mu bijyanye n’ikibonezamvugo. Ikindi ushobora kureba umwarimu ukamugisha inama. Cyangwa ugasoma ibitabo bigirira icyo bivuga ku myandikire y’mwirondoro(CV). Ikindi ushobora kureba ku muyoboro wa internet.
3.Mu gihe usaba akazi, ugomba kugaragaza urutonde bw’ibyo ushobora gukora bijyanye n’akazi usaba
Niba bagusabye kugirana nabo ikiganiro bagira ibyo bakubaza(interview) ntukibagirwe kuvuga ibyo ushoboye gukora mu buryo burambuye. Uburyo ubivugamo bushobora gutuma baguha akazi.
4.Gushaka ibibazo bakunze kubaza mu kizamini cy’akazi
Ushobora kubaza abafite akazi bigize gukora icyo kizamini, cyangwa ukareba zimwe mu mbuga zivuga ibijyanye no gusaba akazi.
5.Mu gihe ubonye ushobora kuzazamurwa, ntukange akazi kari hasi y’impamyabushobozi
Ubwo niba witwara neza kandi ufite ubushobozi uzabonamo akazi kagushimishije.
6.Gukorera ubuntu mu bijyanye n’ibyo wize kugirango ugire uburambe
Gushyira mu bikorwa ibyo wize ukiri ku ntebe y’ishuri bizatatuma wongera ubushobozi, ikindi uzamenyana n’abakora ibijyanye n’ibyo wize. Babwire ko ushaka akazi.
7.Ntukibagirwe ko n’iyo ukoze akazi uri umukorerabushake, mu gihe runaka bifatwa nk’uburambe mu kazi.
8.Ite ku myambarire yawe
Mu gihe uhitamo imyambaro uzambara niba bagusabye kugirana nabo ikiganiro bagira ibyo bakubaza(interview) ugomba kureba urwego umwanya upiganirwa urimo. Ugomba kuba ukeye kandi usa neza. byaba bibabaje ubuze akazi kubera ko udasa neza.
9.Soma ibinyamakuru kenshi
Gusoma ibinyamakuru, gusura imbuga za internet ziranga akazi n’ubundi buryo bwagushobokera. Kwitwaza ibyangombwa byose bisabwa ku buryo wahita ubitanga mu gihe umenye aho bashaka umukozi. Ugomba gushyiraho imihati uko bigushobokeye.
10.Gushaka akazi nabyo bikwiriye kukubera akazi
N’ubwo bavuga ko gushaka akazi nabyo ari akazi, ni bimwe mu byagufasha kukabona. Ushobora kumara amasaha runaka ugashaka.
Reba Video
Inama 10 Zagufasha Kubona Akazi
1.Gubonana no kwaguka mu mishyikirano ugirana n’abandi
at 6:40:00 AM
Labels: imibereho


text:
1. Ku mukunda no kumwubahisha
Buri mugabo ufite umugore aba yumva umugore we yamukunda kurusha abandi bantu, akamwubaha ndetse akanamwubahisha. Aha rero iyo umugabo agiye kurushinga aba yumva icyubahiro cye azagihabwa n’umugore ashatse akaba ari nayo mpamvu buri gihe umugabo aba yumva umugore we yamwubaha ndetse akanamwubahisha aho kumusuzuguza cyangwa kumutesha icyubahiro.
2. Ku mukundisha abana
Umugabo cyangwa abagabo muri rusange baba bifuza ko abagore babo babakundisha abana , aho guhora bereka abana ko se ari umuntu udasanzwe , ugira amahane cyangwa w’isidimba. Burya umugore iyo ahora abwira umwana ngo ni uko iki ndabibwira so si byiza kuko umwana ashobora kuzatinya se ntamwisanzureho kandi ulugabo aba ashaka ko abana be bamwisanzuraho bakamuganiriza. Ushobora kubikora ugira ngo yenda umwana akore icyo yari yanze gukora yagusuzuguye ariko si byiza kubikora buri gihe ngo bibe igikangisho ku mwana.
Umugabo wese yifuza ko umwana we yamukunda kandi akamwubaha, akamwisanzuraho , akamubwira icyo yifuza aho kumubona ngo amuhunge cyangwa ngo yikange n’igihe atari mu ikosa.
3. Ku musaba icyo afitiye ubushobozi
Iyo umusore arimo kurambagiza ahanini areba umukobwa uri ku rwego rwe, ushobora kuzamubera umugore akabasha guhaza ibyifuzo bye. Areba wa mukobwa utazamugora ngo abe yamusaba ibya mirenge [ibintu birenze ubushobozi bwe.
Iyo uri umugore rero ugatangira kwaka umugabo wawe ibintu ubona adafiye uba uri kumuvuna cyane kuko buri mugabo wese aba yifuza ko umugore we yamusaba ibintu ashobora kubona bitamugoye. Kunezezwa n’ubushobozi mufite mu rugo rwanyu, bwaba buke cyangwa se bwinshi, mukabasha kunozwa n’utwo mufite mutigoye ni kimwe mu bintu bituma umugabo yishimira umugore we kandi akishimira n’urugo rwe muri rusange.
Hari abagabo uzasanga iyo bari hamwe bateruye baganira kun o zabo n’abagore babo; bari kuvuga abagore babo umwe akavo akavuga ati “Jye icyo nkundira umugore wanjye ni uko atandushya, icyo dufite n’icyo icyo tudafite tukihangana.” Impamvu abivuga ni uko aba koko yishimye bitewe n’uko adahora ku nkeke yo gushaka ibimurushije ubushobozi kugira ngo anezeze umugore we atazavaho amuca inyuma akurikiranye bya bindi bihenze yananiwe kumubonera.
4. Kwita ku iterambere ry’urugo n’iry’umuryango
Umugabo wese aba yumva yafatanya n’umugore mu guteza imbere urugo rwabo ndetse n’umuryango wabo mu buryo butandukanye. Umugabo aba yifuza ko uwo bashakanye agira uruhare mu iterambere ry’urugo kabone niyo rwaba ari ruto ariko byibura yagerageje. Si byiza ko rero umugabo abona ko ari we ugokera urugo buri gihe wenyine kandi yarashatse umugore yiteze ko aje kugira icyo amwungura mu iterambere ry’umuryango. Umugore ashobora kuba atazi ko ariko ateye cyangwa se asanganywe ubunebwe.
Jya usuzuma buri kwezi urebe my byinjira mu rugo buri kwezi icyo winjije kandi n’iyo waba udafite ubushobozi cyangwe se amashuri ngo ubone akazi, icyo wakora wowe mugore ni ukugira umugabo wawe inama n’imishinga mwakora ikazamura ubushobozi bw’urugo. Iyo uhaye umugabo inama akayikurikiza ikavamo ikintu gifatika kiba ari nk’igitego ku mugore kuko umugabo abona ko umugore we atari injiji cyangwa umunebwe, atari uwo kwasama bagasukamo gusa.
5. Kwirinda amazimwe n’amabwire
Umugabo ntakunda umugore wumva amabwire cyangwa amagambo kuko iyo bimeze bitya bishobora gutuma basenya, ahubwo icyo aba yifuza ni uko umugore yamugirira ikizere gisesuye aho gukomeza kwizera amazimwe adafite aho ashingiye. Iyi rero ngo ni ingingo ikomeye kuko iri mu zikunze gusenya ingo nyinshi. Umugabo wese yifuza ko umugore we ya kwirinda amazimwe n’amagambo mu rwego rwo kurengera ubusungire bw’urushako rwabo.
6. Kugira isuku no gusasa ku gihe kandi neza
Umugabo akunda umugore ugira isuku mu bintu byose cyane cyane isuku yo ku mubiri niyo mu buriri utibagiwe n’iyo kuleza kuko iyo umugabo aje mu rugo agasanga icyumba kidashaje cyangwa uburiri busa nabi aba yumva acitse intege, rimwe na rimwe agatangira kwibaza icyo yashakiye. Kugaburirira umugabo ku isahane iriho umwanda ni ikosa rikomeye ku mugore; icyo gihe umugabo wawe ashobora guta apeti rimwe na rimwe ugasanga ajya kwirira muri resitora.
7. Kwakira neza abashyitsi
Bimwe mu byo umugabo ashakira umugore ni ukugira ngo abantu be , inshuti, abavandimwe umuryango bajye babona ubakira mu gihe bamusuye, aha rero umugabo akaba yifuza ko umugore we yagira uburyo bwiza bwo kwakira buri wese ugana urugo rwabo kugira ngo bakomeze bagirane ubuncuti n’indi miryango ndetse n’urugo rwabo rukomeze kuba nyabagendwa.
Mu kijyarwanda bavuga ko urugo rwiza ari urugendwa kandi ifuni ibagara ubucuti ari akarenge. Igihe umugore atagirira urugwiro abashyitsi, akabasuzugura cyangwa ugasanga aratontoma igihe hari umuntu w’umushyitsi uraye mu rugo ntibishilisha umugabo na gato.
8. Kurangiza inshingano
Umugabo akunda umugore usohoza inshingano, yiyemeza; ikintu akagikora kikarangira. Noneho iyo ari uwo yashatse biba akarusho. Aha rero bituma umugabo yumva ko yashatse neza ndetse akumva hagize ikimunanira hari umuntu wa hafi wahita amufasha.
9. Kumufata neza cyane cyane igihe arwaye
Umugabo ahora yifuza ko umugore we amwitaho, amuhora hafi cyane cyane igihe arwaye. Aha abagore babyumve ko nta mugabo ujya wishimira kurwazwa n’abandi bantu kandi yarashatse. Aba yumva umugore we ari we ugomba kumurwaza, akamuganiriza ndetse akanamutekere ibyo akunda kuko aba amuzi neza atarinze kumuvuna amubaza byinshi. Niba rero umugabo wawe arwara ugahamagara bene wanyu ngo baze kumurwaza umenye ko uba urimo gukora ibitandukanye n’ibyifuzo bye kuko aba yaragushatse ngo ujye umwitaho ubuzima bwe butandukane n’ubw’abatarashaka.
Igihe umugabo wawe ahuye n’uburwayi ufte akazi, bishoboka wakwaka konji ukamurwaza ni yo yaba ari iminsi mike ishoboka. Igihe ari akazi gatumye utabasha gukomea kumurwaza arabyumva ariko byibura uba wamweretse ko umuri hafi kandi umwitayeho.
Hari igihe rero umugabo ashaka umugore bakundanye cyane igihe batari babyara umwaka umugora akamwitaho cyane, bamara kubya urukundo rwose umugore akaruharira umwanda na cyane ko aba ari umwana wa mbere kandi aryoshye. Mugore uramutse ufite umwana yaba umwa cyangwa se benshi, ntugaharire urukundo abana bonyine ngo umugabo wawe umwibagirwa. Ni byo koko ita ku bana kuko ari byo bikenewe ariko siga akanya ko kwita ku mugabo wawe uko wamwitagaho na mbere n’iyo kaba atari kanini ari kabeho.


text:
Ubundi iyo umuntu avuze Yesu Kristo, abantu benshi bahita bumva Umucunguzi w’amahanga yose, umwami uzima ingoma idashira. Bibiliya ivuga ko ari nawe mutwe w’itorero. Ariko se idini ni ki? Idini mu magambo make ni uruvange rw’isi n’abavuga ko bazi Imana akenshi umuntu uhisemo kuyoborwa n’idini cyangwa umuntu wabaswe naryo, arangwa no kwizirika ku mahame yaryo kurusha uko yakwita kuri Yesu Kristo.
Iyo ubajije umuntu niba ari umukristo cyangwa se niba akijijwe ikintu cya mbere abanza kukubwira ni ukukurangira aho asengera. Uyu ashobora kuba akora uko ashoboye ngo yubahirize ibyo asabwa n’idini rye ariko igikwiriye ni ukumenya niba koko ibyo akora Imana ibyishimiye bitari byo byazamubera akaga ku munsi w’amateka
Kugira aho ubarizwa ni byiza kuko bigufasha gukorera Imana neza ariko si byiza ko idini ubarizwamo rikugiramo imbaraga kurusha Kristo wagupfiriye.
Iyo umuntu avuze ko ari umukristo ni ukuvuga umuntu wemera Kristo kuko aba amwitirirwa. Ikindi agomba kuba agendera mu murongo Imana ishakako abamo cyangwa se uharanira gusa na Yesu.
Umuntu witwa umukristo agomba kuba yemera ko Yesu yavutse, agapfa hanyuma akazuka. Ibi byose bikaba byarabaye kugira ngo umwizera wese abone agakiza. Ubukristo ni ikintu gikomeye kirenze cyane kugira aho umuntu abarizwa no gukurikiza amahame y’idini runaka.
Ikintu kitugira abana b’Imana cyangwa gituma twegera Imana ni umurimo ukomeye Yesu yakoze wo kudupfira akaduhuza nayo hanyuma n’uburyo Umwuka Wera agenda adukomeza kugira ngo tube abakristo beza bihatira gushaka ibyo Imana ibashakaho.
(kuko bose bakoze ibyaha, ntibashyikira ubwiza bw’Imana.) Abaroma 3:23, Kuko bimeze bityo, nk’uko ibyaha byazanywe mu isi n’umuntu umwe, urupfu rukazanwa n’ibyaha, ni ko urupfu rugera ku bantu bose kuko bose bakoze ibyaha. Abaroma 5:12).
Icyo umukristo wese asabwa ni ukuzirikana igitambo cya Kristo, ukizera umurimo yakoze ukumva ko byaguhesha kuba umwana w’Imana. Ikiguzi cy’ibyaha byacu Yesu yarakishyuye, ntitugisabwa gutamba ibindi bitambo keretse kwizera gusa.
Ikindi ni ukugendera muri uko kwizera kandi twubaha Imana uko bwije nuko bucyeye kugira ngo twerekane koko ko twaviriwe n’umucyo w’ijambo ry’Imana. Ibi bizatuma turushaho kwizera no gushyira imbere Yesu Kristo kurusha uko twakwiringira idini, dore ko bavuga ngo idini ririca. Ariko niba twizeye Yesu Kristo, azatubera inzira itugeza mu ijuru.